
USKONNOTTOMUUDEN TUNNUSTUS 

TEUVO KANTOLA 

vt. puheenjohtaja 


O n kovin outoa, että vieläkin valtaosa 
ihmisistä kuuluu johonkin uskonnolli¬ 
seen yhteisöön, maksaa sille veroja ja 
ainakin osittain luottaa sen julistaman uskon¬ 
non oppeihin. Nämä samat ihmiset ovat kui¬ 
tenkin muussa elämässään sellaisia, että he 
vaativat kaikille esitetyille väitteille ja tuotteille 
tieteellisen näytön ja takuun. Uskonto ja järki 
eivät heillä sovi saman katon alle. 

Kristinuskossa pidetään esimerkiksi enke¬ 
lien olemassa oloa totena. Niistä kerrotaan kir¬ 
koissa, kouluissa, radioissa, televisiossa, leh¬ 
dissä ja ties missä. Kuitenkaan ei ole mitään 
tieteellistä todistetta niiden olemisesta. Kaikki 
on vain kuvittelua, jossa ei ole toden häivää¬ 
kään. 

Totuusvaatimus 

erussyy uskontojen hylkäämiseen tuleekin 
juuri siitä, että ne eivät pidä paikkaansa. 
Kuoleman jälkeistä elämää ei ole, siitä ei ole 
mitään näyttöä. Ihmisen tarina on aivan sa¬ 
manlainen kuin minkä muun eläimen tahansa. 

Tiedämme myös, että maailmankaikkeu¬ 
dessa on olemassa miljardeja Linnunratamme 
kaltaisia galakseja ja niiden etäisyydet toisis¬ 
taan ovat miljardeja valovuosia. Maa on aivan 
mitätön planeetta koko maailmankaikkeudes¬ 
sa ja selkärankainen nisäkäslaji ihminen on 
siellä vieläkin suurempi mitättömyys. Ihmisen 
olemassaololla tai olemattomuudella ei koko¬ 
naisuuden kannalta ole mitään merkitystä. 

Eikä ole olemassa mitään ihmisen käsitys¬ 
kyvyn mukaista luojaa saatikka että ihmisellä 
olisi jotain tekemistä jonkun luojan kanssa. Ku¬ 
vittelu Jumalasta on vain suurta itsekkyyttä, it¬ 
sekeskeisyyttä ja suhteellisuustajun puutetta, 

Aika 

n myös osoitettu, että suuresta "alkurä- 
jähdyskestä" on kulunut noin 15 miljardia 
vuotta. Tämä maapallomme on pyörinyt Au¬ 
rinkokunnassa liki 4,7 miljardia vuotta. Ensim¬ 
mäiset eläimet ilmaantuivat tänne kambrikau- 
den alussa noin 570 miljoonaa vuotta sitten. 


mutta ihmislajin tarina alkoi varsinaisesti vasta 
35 miljoonaa vuotta sitten, jolloin ihmisen ja 
apinan varhaiset sukulaiset kehittyivät maa¬ 
pallolle. 

Homo habitus eli kätevä ihminen tuli ku¬ 
vioihin noin 2 miljoonaa vuotta sitten. Nykyih¬ 
minen, homo sapiens, on vaikuttanut maapal¬ 
lolla vasta likimain 40 000 vuotta. 

Näin ollen on selvä, että luomiskertomuk¬ 
set Aatameineen ja Eevoineen sekä Raamatun 
kertomat ajat ovat ihmisten omia sepitelmiä ja 
vain paikkansapitämättömiä tarinoita. 

Kristinuskon ja islamilaisuuden ikä on alle 
2 000 vuotta. Tuo aika on alle 5 % nykyihmisen 
vaikutusajasta ja yksi promille kätevän ihmi¬ 
sen alkuajoista ja ehkä 1 / 20 000 -osa koko ih¬ 
mislajin alkuhetkistä. Siis aivan lyhyt tuokio. 
Tämä on hyvä näyttö siitä, miten itsekkäitä us¬ 
konnot ovat: muulloin eläneillä ei ole väliä, 
kunhan nykyuskovaisten ilot vain ovat turva¬ 
tut. 

Mahdotonta 

aapallolla on monta sataa erilaista uskon¬ 
toa, joita jokaisen kannattajat pitävät ai¬ 
noana oikeana. Millään ei kuitenkaan ole 
enemmistöä, vaan suurinta suosiotakin nautti¬ 
va uskonto on vain maapallon väestön vähem¬ 
mistön uskonto. Jos olisi olemassa uskontojen 
väittämä kaikkivoipa Jumala, mitään tällaista 
uskontokirjoa ei olisi. 

On selvää, että ei voi olla mitään Jumalaa, 
joka voisi kuunnella ja seurata 5,6 miljardin ih¬ 
misen toimintaa, elämää ja rukouksia (ja vielä 
monella tuhannella eri kielellä!) Yhtäaikaisuus 
on jo este ja toisaalta mistä tuo Jumala heitä 
kuuntelisi. Miltä galaksilta ja monenko miljar¬ 
din valovuoden päästä? 

Kaikki uskonnot ovat liian ihmiskeskeisiä 
ja ne vähättelevät muita eliölajeja maapallolla, 
mutta myös muualla maailmankaikkeudessa. 
Ne ruokkivat perusteetonta toivetta, että ihmi¬ 
sen elämä ei lopukaan kuolemaan kuten mui¬ 
den eläinten. Niiltä kuvitelmilta puuttuu to¬ 
tuuspohja. 

JUMALANPILKKA 


T asavallan hallitus antoi helmikuussa 
1997 eduskunnalle lakiesityksen ju- 
malanpilkkasäännösten muuttami¬ 
seksi. Esityksen mukaan jumalanpilkka 
poistuu rikosnimikkeenä. Jumalanpilkka 
tullaan vastaisuudessa rankaisemaan py¬ 
hyyden pilkkana kuten muukin pyhyy¬ 
den pilkka. Lainsäädäntötoimi on osa ns. 
seksuaalipakettia. Muutokset tulevat voi¬ 
maan varmaankin vuoden 1998 alkupuo¬ 
lella. 

Joka loukkaamistarkoituksessa julki¬ 
sesti herjaa tai häpäisee sitä, mitä valtio¬ 
kirkko tai rekisteröity uskonnollinen yh¬ 
dyskunta pitää pyhänä, tuomitaan uskon¬ 
rauhan rikkomisesta eli pyhyyden pilkas¬ 
ta sakkoon tai vankeuteen enintään 3 
kuukaudeksi. 

Saman rangaistuksen saa tulevan lain 
mukaan se, joka meluamalla tai .muutoin 
häiritsee uskonnonharjoitusta tai hautaus- 
tilaisuutta. 

Valtiokirkon tai rekisteröidyn uskon¬ 
nollisen yhdyskunnan järjestämän uskon¬ 
nonharjoituksen väkivaltaisesta estämi¬ 
sestä tulee sakkoa tai enintään 2 vuotta 
vankeutta. 

Hautarauhan rikkomisesta tulee sak¬ 
koa tai enintään 6 kuukautta vankeutta. 
Hautarauha tarkoittaa myös ruumiin rau¬ 
haa. 

Myös uskonnottoman henkilön hau- 
taustilaisuus, hauta ja ruumis saavat suo¬ 
jaa samojen pykälien mukaan. 

Mikäli lainsäädäntöesitys menee edus¬ 
kunnassa läpi, niin sitten jumalanpilkka 
voidaan jättää historiaan ja sanavarastoon 
pitää liittää käsite "pyhyyden pilkka". 
Pyhyys määritellään kunkin kirkon tai 


yhdyskunnan omien näkemysten mu¬ 
kaan. Pyhää on se, mikä on jonkun yhtei¬ 
sön lukuisten jäsenten mielestä erittäin 
kunnioitettavaa. Pyhyyttä ei himmennä 
se, että kohde on toisten kirkkojen, toisten 
uskonnollisten yhdyskuntien tai uskon¬ 
nottomien mielestä humpuukia. Pyhäksi 
on tarkoitettu esim. luterilaisten Jeesuk¬ 
sen jumalallinen syntyperäkertomus. Ka¬ 
tolilaisilla on kenties vielä jäljellä pyhi¬ 
myksiä ja pyhäinjäännöksiä, jotka nekin 
ovat erittäin kunnioitettuja ja pyhiä. Py¬ 
hyyden käsite tulee määriteltäväksi ta¬ 
paus kerrallaan pyhyydenpilkkaoikeu- 
denkäynneissä, mikäli sellaisia joskus tu¬ 
lee. 

Tieteellinen tai asiallisesti perusteltu 
selostus pyhyydestä ei ole loukkaavaa ja 
rangaistavaa vaikka se olisi uskonnollis¬ 
ten ihmisten vakaumuksen ja mielen¬ 
rauhan kannalta miten tyrmäävää tahan¬ 
sa. Tieteellinen tai asiallinen esitys ei ole 
tarkoitettu loukkaavaksi. 

Ollakseen julkista ja sen puolesta ran¬ 
gaistavaa on pyhyyden pilkan tultava en¬ 
nalta määrittelemättömän ihmisjoukon 
tietoon ja useiden on pitänyt olla tilaisuu¬ 
dessa pahoittamaan mielensä. 

Kaikki uskontorikokset ovat virallisen 
syytteen alaisia. Syyttäjän tulee nostaa vi¬ 
ran puolesta syyte kaikista pyhyys-, häi¬ 
rintä- ja estämisrikoksista sekä hauta- 
rauhan rikkomisista, jotka tulevat hänen 
tai poliisin tietoon. Syyttäjä harkitsee 
alustavasti onko rikoksen tunnusmerkistö 
täyttynyt. 

Nyt vielä voimassaoleva jumalanpil¬ 
kan enimmäisrangaistus on 2 vuotta van¬ 
keutta. Vuoteen 1971 saakka enimmäis- 

rangaistus oli 4 vuotta silloista kuritus- 
huonetta. Vuoteen 1890 saakka enimmäis¬ 
rangaistus oli kuolemanrangaistus. Keisa¬ 
ri tosin muutti vuodesta 1823 alkaen kaik¬ 
ki kuolemanrangaistukset armollisesti 
elinkautiseksi vankeudeksi Siperiassa. 
Rangaistus on alentunut tai alentuu 108 
vuodessa kuolemanrangaistuksesta 3 
kuukaudeksi vankeutta. 

Rangaistussäännöksen sijainti ja seura 
rikoslaissa antaa vihjettä sen merkitykses¬ 
tä ja arvosta eri aikakausina. 

Vuoteen 1890 saakka rikosten aatelin 
muodostivat jumalanpilkka, valtiopetos, 
maanpetos, majesteettirikos ja vieraan 
valtion päämiehen tappaminen. Ne lue¬ 
teltiin rikoslaissa ensimmäisinä ja maini¬ 
tussa järjestyksessä. Kaikista seurasi 
enimmäisrangaistuksena kuolemanran¬ 
gaistus. 

Pyhyyden pilkka tullaan säätämään 
rangaistavaksi rikoslain 17. luvun 10 py¬ 
kälässä. Luvun otsikko on "Rikoksista 
yleistä järjestystä vastaan". Pyhyydenpilk- 
kapykälän otsikko on "Uskonrauhan rik¬ 
kominen". Muita saman luvun rikospykä- 
lien otsikoita ovat mm. mellakka, valtion- 
rajarikos, omankädenoikeus, ilkivalta, 
eläinsuojelurikos, uhkapelin järjestämi¬ 
nen, sukupuolisivellisyyden julkinen 
loukkaaminen ja sukurutsa. 

Pyhyyden pilkkaamista koskeva pykä¬ 
lä on tarpeeton. Pyhyyksiä tuskin kukaan 
pilkkaa. Jumalaakaan ei ole pilkattu sitten 
vuoden 1964 Hannu Salaman aikojen. Sa¬ 


laman jumalanpilkkatuomio on nykykäsi¬ 
tyksen mukaan lapsellinen. Tasavallan 
presidentti armahti Salaman. Hallituksen 
esityksessä itsessäänkin todetaan, että ju- 
malanpilkkaoikeudenkäyntejä ei ole ollut 
vuosikymmeniin. 

Voidaan olettaa, että pykälät pelkällä 
olemassaolollaan estävät ihmisiä pilkkaa¬ 
masta pyhyyksiä. Toisaalta voidaan tie¬ 
tysti olettaa niinkin, että pykälät pelkällä 
olemassaolollaan provosoivat ihmisiä 
pilkkaamaan pyhyyksiä. 

Voidaan myös perustellusti väittää, et¬ 
tä maallistumisen seurauksena kirkoilla ja 
uskonnollisilla yhdyskunnilla ei ole enää 
sellaisia pyhyyksiä, joita kunnioitetaan 
suuresti ja joita rikostunnusmerkistö kos¬ 
kee. Ei myöskään enää ole sellaisia uskon¬ 
nollisia väestöryhmiä, jotka pahoittaisivat 
mielensä pyhyyden pilkasta. 

Rangaistussäädös uskonnonharjoituk¬ 
sen ja hautausten häiritsemisestä melua¬ 
malla ja muualla tavoin on tarpeeton, kos¬ 
ka teot tulisivat rangaistuksi ilkivaltana. 

Rangaistussäännös uskonnonharjoi¬ 
tuksen väkivaltaisesta estämisestä on tar¬ 
peeton, koska teko tulisi rangaistuksi ko¬ 
kouksen estämisenä. 

Rangaistussäännös hautarauhan rik¬ 
komisesta on tarpeellinen. 

Säädösten muuttaminen on vielä edus¬ 
kunnan enemmistön harkinnassa. On 
luultavaa, että muuttaminen onnistuu. 
Äänestys on tiedossa. Ainakin Kristillis¬ 
ten liitto vastustaa muutosta. 

VAKAUMU 

JUKKA LI IN ASU O teologian maisteri 


K un Vapaa Ajattelija -lehdessä 3/1997 
etsittiin uutta lehden päätoimittajaa, 
niin edellytyksenä tehtävään mainit¬ 
tiin se, että henkilön pitää olla vakaumuk¬ 
sellinen vapaa-ajattelija. On tietenkin sel¬ 
vää, että päätoimittajan tulee olla Vapaa- 
ajattelijain liiton aatteellisilla linjoilla. Kui¬ 
tenkin ilmaisu "vakaumuksellinen vapaa- 
ajattelija" herätti huomiotani ja tuntui hie¬ 
man arveluttavalta. Monille kristityille tu¬ 
lisi ilmaisusta mieleen, että samoin kuin 
kristittyjen vakaumus on perusteetonta 
uskoa Jeesukseen ja Jumalaan, niin vapaa- 
ajatttelijoiden vakaumus on perusteetonta 
epäuskoa Jeesukseen ja Jumalaan. Tämä 
käsitys on tietenkin virheellinen. Vapaa- 
ajattelijain liiton aatteellinen linja on se, et¬ 
tä uskontojen hylkääminen ei ole "vakau¬ 
muksellinen lähtökohta" vaan seuraus ra¬ 
tionaalisesta tutkimisesta. 

Nykysuomen sanakirja määrittelee 
"vakaumuksen" seuraavasti: "sellainen yk¬ 
silön varma ja vakava usko, jolle hän on 
pyrkinyt hankkimaan myös asiallisesti, 
objektiivisesti päteviä perusteita, mutta 
jonka hän kuitenkin ymmärtää mahdotto¬ 
maksi todistaa yleispätevästi oikeaksi". 
Tämän määritelmän mukaan vakaumuk¬ 
set uskotaan suuremmalla varmuudella 
("varma usko") kuin mihin rationaaliset 
perusteet antavat oikeutuksen ("mahdo¬ 
tonta todistaa yleispätevästi oikeaksi"). 
Olen taipuvainen väittämään, että tällai¬ 
sen vakaumuksen omaaminen on yleensä 
epärationaalista, ja väitteeseen yhtyy - to¬ 
sin ilman yleensä-sanaa - Vapaa-ajatteli- 
jain liiton kulttuuriohjelma. 


Tässä valossa ei ole sopivaa edellyttää 
Vapaa Ajattelija -lehden pätoimittajalta si¬ 
tä, että hän on vakaumuksellinen vapaa- 
ajattelija. Jos Nykysuomen sanakirjan 
määritelmä ilmaisisi vakaumus-sanan täs¬ 
mällisen ja oikean merkityksen, niin työ¬ 
paikkailmoituksessa vaadittaisiin päätoi¬ 
mittajan käsityksiltä ristiriitaisuutta kult¬ 
tuuriohjelman.kanssa. Kuitenkaan näin ei 
ole asianlaita; vakaumus-sanaa käytetään 
yleisesti tarkoittamatta sillä sanakirjan 
määrittelemää vakaumus-sanan merkitys¬ 
tä. Täten työpaikailmoituksen ei voida pä¬ 
tevästi väittää olevan suoranaisessa risti¬ 
riidassa kulttuuriohjelman kanssa. 

Millainen on vapaa-ajattelijoitten yhtei¬ 
nen vakaumus? Sitä voitaisiin etsiä kult¬ 
tuuriohjelman alusta. Myöskin lauseet 
"Ennen kuin hyväksytään käsitys A, pitää 
A perustella rationalisesti" ja "Pitää uskoa 
tosia uskomuksia ja välttää epätosien us¬ 
komuksien uskomista" olisivat kenties 
mainioita perusteettomia vakaumuksia, 
mutta perusteellisten filosofisten tutki¬ 
musten puutteessä olisi kenties paras si¬ 
toutua tarkemmin määrittelemättömään 
rationaalisuuteen. Eihän kulttuuriohjel¬ 
massakaan esitetä systemaattista katsaus¬ 
ta rationaalisuuden lähtökohtiin vaan vain 
esitellään vapaa-ajattelijoille tyypillisiä kä¬ 
sityksiä. 

Jotkut ihmiset "kunnioittavat vakau¬ 
muksia", mutta tuota ilmaisua voidaan tul¬ 
kita usealla eri tavalla. Ensinnäkin objektii¬ 
viseen idealismiin saattaa liittyä käsitys, 
että "tuonpuoleisessa" on erityisen korkea¬ 
tasoinen aatteiden maailma, jota pitää 


6 ® 


KSISTA 


kunnioittaa. Itse en kuitenkaan ole tällai¬ 
nen idealisti. Ihmisten vakaumukset ovat 
mielestäni ainoastaan ihmisten mielissä, 
enkä näe mitään syytä kunnioittaa mielis¬ 
sä olevia ajatuksia. Toinen tulkintamah¬ 
dollisuus on se, että kunnioitetaan vakau¬ 
muksen omaamista: on arvokkaampaa 
omata vakaumus kuin olla vakaumukse- 
ton. Olen eri mieltä. Mielestäni on parempi 
olla vakaumukseton kuin olla vakaumuk¬ 
sellinen kristitty. Sitä paitsi vakaumukset 
lienevät usein kyseenalaisia päähänpintty¬ 
miä, jotka haittaavat rationaalista ajattelua, 
ja täten on usein parempi olla vakaumuk¬ 
seton kuin omata vakaumus. Kolmas tul¬ 
kintamahdollisuus on se, että kunnioite¬ 
taan vakaumuksenvapautta: ihmiset saa¬ 
vat uskoa mitä tahtovat eikä ketään pako¬ 
teta "vastoin vakaumustaan" esimerkiksi 
käymään kirkossa. Tällaisen vakaumusten 
kunnioittamisen minäkin hyväksyn. Huo¬ 
mattakoon kuitenkin siis se, että epätosissa 
uskonnollisissa opinkappaleissa ei ole mi¬ 
tään kunnioitettavaa eikä epätosien opin¬ 
kappaleitten vakaumuksellisessakaan us¬ 
komisessa ole mitään kunnioitettavaa. 

Kun Jörn Donner viimeksi vaihtoi puo¬ 
luetta, niin eräs poliitikko piti puolueen 
vaihtamista moitittavana sillä perusteella, 
että vaihtamista on vältettävä. "On kyp¬ 
syyden merkki tietää, mitä puoluetta ää¬ 
nestää" tai muuta sellaista. Käsitys, että 
vakaumuksia ei pidä - ainakaan kovin 
usein - vaihtaa, liittynee käsitykseen, että 
vakaumuksia on kunnioitettava ja että va¬ 
kaumuksen vaihtaminen ilmaisee epäkun¬ 
nioitusta vakaumuksia kohtaan. Ihanne 


olisi uskollisuus vakaumuksille. Käsitys 
viittaa objektiiviseen idealismiin: on ole¬ 
massa aatteiden maailma, joka on erityi¬ 
sen korkeatasoinen ja jota pitää kunnioit¬ 
taa. Kuitenkin jos henkilö harjoittaa itse¬ 
kritiikkiä ja pohdiskelee sekä lukee paljon 
- mikä on mielestäni suositeltavaa ratio¬ 
naalista toimintaa -, niin hänen vakau¬ 
muksensa ovat jatkuvan kritiikin alaisia, 
ja vakaumuksen vaihtaminen rationaali¬ 
silla perusteilla on aivan oikein. 

Tietenkin kovin usein tapahtuva va¬ 
kaumusten vaihtaminen viittaa siihen, et¬ 
tä henkilö omaksuu vakaumuksia ilman 
perusteellista pohdintaa. Jos hyväksytään 
yleinen rationaalisuuden vaatimus, niin 
tällainen vakaumusten vaihtaminen on 
moitittavaa; ei kuitenkaan siksi, ettei osoi¬ 
tettaisi kunnioitusta vakaumuksia koh¬ 
taan, vaan siksi, että ei pitäisi omaksua va¬ 
kaumuksia ilman kunnollista pohdintaa. 

On selvää, että toisten ihmisen vakau¬ 
muksia pitää saada arvostella. Arvostelun 
kieltäminen johtaisi vapaan aatteellisen 
keskustelun kieltoon, mikä usein estäisi 
totuutta kohti pyrkivän kriittisen ja ratio¬ 
naalisen keskustelun. 

Vakaumusten arvostelusta askel eteen¬ 
päin on vakaumuksien pilkka. Kenties 
persoonia ei pidä pilkata, mutta vakau¬ 
mukset eivät ole persoonia. Vakaumusten 
pilkka on mielestäni toivottavaakin, sillä 
se saattaa auttaa vapautumaan rationaali¬ 
sista ajattelua kahlitsevista aatteista kuten 
pyhyysnormeista ja eettisistäkin normeis¬ 
ta. Toivottavasti kaikki julkista uskonnon- 
pilkkaa ehkäisevät lait kumotaan. 

TEUVAN RAUHANMAA 

KIMMO SUNDSTRÖM 


R auhanmaa-niminen 
hautausmaa sijaitsee 
Teuvan kunnassa, 

Kauppilan kylässä. Jä¬ 
nisojalla. Hautausmaan 
omistaa 12.6. 1962 rekiste¬ 
röity yhdistys Rauhanmaa 
ry (rekisterinro 84326). 

Maa sijaitsee noin seitse¬ 
män kilometriä Teuvan 
kuntakeskuksesta Jurvan 
tietä, jolta käännytään ete¬ 
lään ja mennään noin 500 
metriä yksityisen tiehoito- 
kunnan tietä. Tienristeyksessä on viitta 
hautausmaalle. 

Hautausmaahankkeen perustava ko¬ 
kous pidettiin Teuvan kirkonkylän Työvä¬ 
enyhdistyksen talolla 18.4.1926. Siihen 
osallistui 31 henkilöä, joista 30 kannatti 
hautausmaan perustamista. Osanottajat 
olivat työväenyhdistyksen aktiiveja. En¬ 
simmäinen tuloerä hankkeelle saatiin vuo¬ 
den 1926 vappujuhlien tuloista, 225 Suo¬ 
men markkaa. Koko hautausmaan toimin¬ 
ta-ajan yhteydet työväenjärjestöihin ovat 
olleet läheiset. 

Hautausmaan pinta-ala on 1,06 hehtaa¬ 
ria. Maa saatiin lahjoituksena talollinen 
Sameli Oskari Rinta-Kauppilalta ja tämän 
vaimolta Maria-Liisalta 15.6.1926 käytettä¬ 
väksi "seurakunnasta eronneille henkilöil¬ 
le yhteiseksi hautausmaaksi, kuntoonpan- 
tavaksi siihen tarkotukseen sopivaksi ja 
aina kunnossapidettäväksi kuten laki ja 
asetukset siinä suhteessa säätää". 

Jalmari Teirilä ym. jättivät opetusmi¬ 
nisteriölle hakemuksen hautausmaan pe¬ 
rustamisesta huhtikuussa 1927 (809/196, 
opetusministeriön anomusdiaari 1927, 


Kansallisarkisto). Myöntei¬ 
nen päätös annettiin 
28.1.1928. Samana vuonna 
tapahtui ensimmäinen 
hautaus. 

Lainhuuto annettiin 
23.10.1936 Jalmari Teiriläl- 
le, Kosti Rinta-Sukselle ja 
Otto Emil Kiviluomalle. 
Nämä lahjoittivat maan 
lahjakirjalla Rauhanmaa 
ryille 1962. Lainhuuto saa¬ 
tiin 5.12.1962. 

Rauhanmaa ry:n perus¬ 
tivat viisi teuvalaista miestä. Mukana oli 
maanviljelijä, sekatyömies, tilallinen, työ¬ 
mies ja tilallisen poika. Perustamisasiakir¬ 
joista puuttuu perustamispäivä. Virkato¬ 
distukset asiaa varten on päivätty 
27.3.1962 ja ilmoitus yhdistysrekisteriin 
tehtiin 31.5.1962, joten yhdistys perustet¬ 
tiin varmaankin näiden päivämäärien vä¬ 
lisenä aikana. 

Hautausmaan paikka on hyvin luon¬ 
nonkaunis. Joki kiertää aluetta hevosen¬ 
kengän muotoisena ja sen vesi on paikoin 
10 metriä syvän kanjonin pohjalla. 

Teuvan Vapaa-ajattelijat ry perustettiin 
11.11.1953 (Vapaa Ajattelija 1953:12, 220) 
ja siinä toimivat paljolti samat henkilöt 
kuin Rauhanmaankin parissa. Jossain vai¬ 
heessa oli tarkoituksena siirtää hautaus¬ 
maa tämän vapaa-ajattelijayhdistyksen 
hoidettavaksi, mutta niin ei kuitenkaan 
tehty. 

Hautausmaalla on pinta-alaltaan noin 
50 neliömetrin kuusikulmainen, puura¬ 
kenteinen, rapattu, sähkölämmitteinen se- 
remoniarakennus Rauhanmaja. Se valmis¬ 
tui 1960. Rakennuksen kellarissa on säh- 




köliä toimiva ruumiskylmiö ja varastoti¬ 
laa. Lisäksi varusteisiin kuuluu 1,5 kuutio¬ 
metrin kastelu vesisäiliö, johon tulee vesi 
kunnan vesilaitokselta. Hautausmaata 
ympäröi noin 100 metriä pitkä ja 5 metriä 
korkea kuusiaita ja verkkoaitaa. 

Rauhanmajassa on sähkö ja hautaus¬ 
maalla on valaistus tarvittaessa, esimer¬ 
kiksi jouluna. 

Yhdistyksessä on noin 260 jäsentä/jois¬ 
ta noin 40 kuuluu vapaaseurakuntaan. 
Nykyisin yhdistyksen puheenjohtajakin 
on vapaaseurakuntalainen. Yhdistykseen 
kuuluva Tapani Lähdes kehuu häntä hy¬ 
väksi ja aikaansaavaksi henkilöksi. Yhteis¬ 
työ uskonnottomien ja vähemmistöseura- 
kuntien kanssa sujuu hyvin. Liittymis¬ 
maksu on 10 mk, jäsenmaksu 20 mk/vuo- 
si. Hautapaikka maksaa jäsenelle 50 mk, 
ei-jäsenelle 400 mk. Haudan kaivuu, peit¬ 
to ja kylmiön vuokra ovat yhteensä 743 
mk. Yhdistys on myös saanut lahjoituksia 
ja testamentteja hautausmaata varten. Ta¬ 
lous on hyvässä kunnossa. Myös hellun- 
taiseurakuntalaisia, jehovan todistajia ja 
ev.-lut. seurakunnan jäseniä on haudattu 
hautausmaalle. Vuoteen 
1997 mennessä maalle oli 
haudattu vähän yli 300 vai¬ 
najaa. Vapaita paikkoja oli 
noin 300. 

Yhdistyksen sääntöjen 
tarkoituksen ja toiminnan 
laadun kuvaavat 2. ja 3. py¬ 
kälä on soveltuvin osin ko¬ 
pioitu Vapaa-ajattelijain lii¬ 
ton jäsenyhdistyksen malli¬ 
säännöistä. Sääntöjen 4. py¬ 
kälän mukaan jäseneksi voi 
päästä vain valtiokirkkoon 
kuulumaton, 15-vuotta täyt¬ 
tänyt henkilö. 

Ristit ja muut uskonnolli¬ 
set symbolit sallitaan hau¬ 
tausmaalla. Hautausmaan 


hoito tapahtuu pääosin talkoilla. Matka- 
kulukorvauksia on maksettu niille, jotka 
ovat huolehtineet kunnossapidosta ja ai¬ 
emmin veden pumppauksesta läheisestä 
joesta vesisäiliöön. Yleensä on järjestetty 
kevät- ja syy s talkoot joka vuosi ja lisäksi 
jokainen hautausmaalla käyvä siivoaa ky¬ 
kynsä mukaan. Viime aikoina hautaus¬ 
maata on hoidettu työllistämistuen turvin 
ja kesäaikana hautausmaalla on ollut oma 
hoitaja. Yhdistys on ollut tyytyväinen 
kaikkiin työllistettyihin ja he ovat hoita¬ 
neet työnsä hyvin. Ilkivaltaa hautausmaal¬ 
la ei ole sattunut. 

Tämän jutun tiedot on pääosin antanut teuva- 
lainen Tapani Lähdes, mistä parhaat kiitok¬ 
set. Lähdes kertoi lisäksi f että Teuvalla erosi 
heti vuonna 1923 65 henkeä kirkosta , joka oli 
paljon. Näiden joukossa olivat hänen vanhem¬ 
pansa. Hänen äitinsä oli ensimmäinen kirkosta 
eronnut nainen Teuvalla. Hänen isänsä , 
Svante Lähdes, puolestaan toimi Rauhan- 
maan hallituksessa alusta pitäen kuolemaansa 
saakka vuonna 1975. Rahastonhoitajana Svan¬ 
te Lähdes toimi vuoteen 1959 saakka , jonka 
jälkeen Tapani Lähdes "peri" toimen. 

JOHDATUSTA 

TIETEENFILOSOFIAAN 

ERKKI HARTIKAINEN 

Robert Klee 

Introduction to the Philosophy of Science, 

Oxford, New York Oxford, 1997, ISBN 0-19-510611-3, 258s. 

David Papineau (edited by) 

The Philosophy of Science, Oxford University Press, 1996, ISBN 0-19-875165-6, 399 s. 

Päätoimittaja Raimo Toivonen on pyytänyt minua kirjoittamaan maailmankatsomuksellisista ky¬ 
symyksistä, ja Pertti Lindfors on pyytänyt minua vastaamaan muutamalla sanalla Risto Koivulan 
numerossa 4/1997 esittämään kritiikkiin. Koska Lindfors on joutunut lukuisissa maissa vastaa¬ 
maan samantyyppisiin kysymyksiin jo neljänkymmenen vuoden ajan, hän on itse väsynyt samojen 
vastausten toistamiseen ja kehottaa kysyjiä tutustumaan hänen painettuihin teoksiinsa. Mainitta¬ 
koon, että luonnontieteellisesti suuntautuneet neuvostoliittolaiset filosofit pitivät Koivulan näke¬ 
myksiä vanhentuneina jo Neuvostoliiton viimeisinä aikoina. 

Lyön monta kärpästä yhdellä iskulla kertomalla, mitä minun ja Lindforsin yhteiset ystävät, tieteel¬ 
lisen realismin kannattajat, nykyään ajattelevat. 

ertti Lindfors ei ole muuttanut käsi¬ 
tyksiään dialektiikasta, vaan hän on 
ollut siitä nykyistä mieltä vuodesta 
1947 asti. Itse olen arvostellut Lindforsin 
kirjan Marxilaisuus ja tiede. Kirjamaail¬ 
ma, Lahti, 1967 ja hänen väitöskirjansa 
Der dialektische Materialismus und der 
logische Empirismus, Universität Jyväs¬ 
kylä, 1978, ISBN 951-677-980-8, aikakaus¬ 
lehtiin. 

Edellisen kirjan sivulla 17 Lindfors sanoo 
dialektiikasta mm.: 

Hegeliläisyyteen liittyy vastakkaisten energi¬ 
oiden (mukaan lukien etuvastakohdat) ja loo¬ 
gisen ristiriidan käsitteiden sekoittaminen toi¬ 
siinsa. Palaamme tähän ja viittaamme samalla 
edellä siteerattuun Duhringin, Engelsin ja Ke¬ 
tosen keskusteluun ristiriidoista luonnossa. 



Väitöskirjansa sivulla 80 Lindfors sanoo 
alleviivaten: 

Kun nyt määritellään dialektinen ristiriita loo¬ 
gisen ristiriidan kanssa samaa merkitseväksi, 
niin voidaan dialektisen materialismin puit¬ 
teissa sekä mielivaltaisia tosia että mielivaltai¬ 
sia virheellisiä teorioita todistaa mielivaltaises¬ 
sa kommunistisessa tai antikommunistisessa 
opissa (suom. EH). 

Lindfors käyttää väitöskirjassaan Georg 
Klausin dialektisen materialismin yrityk¬ 
sen ja erehdyksen tulkintaa sekä itse ke¬ 
hittämäänsä dialektiskyberneettistä tieto¬ 
teoriaa. Kaikissa yhteyksissä Lindfors on 
korostanut, että sanan "dialektiikka” käyt¬ 
tö tässä yhteydessä on hyväntahtoista tul¬ 
kintaa, johon ei ole pakko mennä. 

Sen sijaan Koivulan siteeraamat neu- 



vostoliittolaiset lähteet ja Oulun yliopiston 
aatehistorian professori, maisteri Juha 
Manninen, ovat sata vuotta ajastaan jäl¬ 
keen jääneitä. Tämä on toki saavutus ver¬ 
rattuna kristinuskoon, joka on jo 2 000 
vuotta ajastaan jälkeen jäänyt. 

Esiteltävä Robert Kleen johdatus tie¬ 
teenfilosofiaan käsittelee vuosisatamme 
loppupuolen tieteenfilosofista taistelua ja 
osittain taistelua tieteenfilosofian ja sitä 
korvaamaan pyrkivän sosiaalisen kon¬ 
struktivismin välillä. Sosiaalisen konstruk¬ 
tivismin mukaan (David Bloor) tieteenfilo¬ 
sofia on kuollut ja sen paikan ovat ottaneet 
tieteen sosiaalipsykologia ja tieteen sosio¬ 
logia. Suomessa tämän koulukunnan 
edustajia näyttää löytyvän eniten entisistä 
kommunisteista ja sosialisteista. Klee 
osoittaa, että loppuun saakka vietynä 
Bloorin ns. vahva ohjelma johtaa tieteelli¬ 
sen realismin hylkäämiseen (määritelmä 
alempana) ja oppiin "mikä tahansa käy" 
(relativismi). Sosiaalinen konstruktivismi 
avaa poliitikoille ovet tieteen johtoon. Suo¬ 
mi on tässä suhteessa maailman johtava 
maa, sillä pääministeri Paavo Lipponen on 
valtion tiede- ja teknologianeuvoston pu¬ 
heenjohtaja virkansa puolesta. 

Suomessa vasta muotiin tulleen Tho¬ 
mas Kuhnin teorian "tieteellistä vallanku¬ 
mouksista" ja paradigmoista Klee toteaa 
loisteliaasta kirjoitustyylistä huolimatta 
tieteellisesti hedelmättömäksi ja viime kä¬ 
dessä tieteelliselle tutkimukselle haitalli¬ 
seksi. 

Merkittävä osa feministifilosofeista on 
omaksunut sekä sosiaalisen konstruktivis¬ 
miin että postmodernismin (kukaan ei 
tarkkaan tiedä, mitä postmodernismi tar¬ 
koittaa). Kun postmodernismi asettaa ky¬ 
seenalaiseksi valistusfilosofian jaottelut 
objekti/subjekti, tosiasia/arvo, mieli/ruu¬ 
mis, kulttuuri/ luonto jne., postmoderni 
feministi Sandra Harding katsoo oikeu¬ 
dekseen käyttää näitä jaotteluja feministi¬ 


sesti arvotettuina, eli koska objektiivisuus 
ja tosiasiat ovat miesten ominaisuuksia ja 
subjektivismi, arvot jne. ovat naisten omi¬ 
naisuuksia, tieteenkin pitää olla subjektii¬ 
vista ja relativistista, ja tiede ei voi tietää 
mitään objektiivisesta todellisuudesta. 
Hardingin mielestä erityisen miehinen tie¬ 
de eli fysiikka on suorastaan perverssiä. 

Sosiaalinen aktivisti Helen Longino 
puolestaan väittää, että ilman politiikkaa ja 
moraalia ei voida esittää kategorioita 
(luokka, joukko, käsite), joista Koivula pu¬ 
huu. 

Feministinen empiristi (empirismi on 
oppi, jonka mukaan kokemus on tärkein 
tiedon lähde) Lynn Hankinson Nelson no¬ 
jaa W. V. O. Quinen holistiseen ^koko¬ 
naisvaltaiseen) empirismiin, mutta hän on 
sitä mieltä, että feministillä on parempi ky¬ 
ky saada selville totuuksia kuin muilla. 

Pragmatismin perustajan Charles 
Peircen ajatusten Klee katsoo johtavan tie¬ 
teelliseen antirealismiin. Pragmatismin 
mukaan käytäntö on totuuden paras kri¬ 
teeri. Antirealismi on käsitys, jonka mu¬ 
kaan maailman rakenne ei ole pohjimmal¬ 
taan riippumaton meidän teorioistamme. 

Tieteellinen realismi, jonka mukaan 
teorioistamme riippumaton todellisuus on 
olemassa ja että teoriamme parhaimmil¬ 
laan kuvaavat tuota todellisuutta, on jou¬ 
tunut jatkuvasti hyökkäysten kohteeksi. 
Kleen mukaan tilanne on ollut kaiken ai¬ 
kaa se, että tieteellisen realismin vastusta¬ 
jat keksivät uusia väitteitä, ja realismin 
kannattajilla on täysi työ kumota niitä. 
Mielestäni filosofian tiedeyhteisössä on jo¬ 
tain hyvin pahasti vialla, jos näin on. Pa¬ 
himpana postmodernistisen hulluuden 
keskuksena pidetään Ranskaa, mutta Suo¬ 
mi kirii koko ajan saavuttaakseen sen. Klee 
ehdottaa postmodernisteille, että joku teki¬ 
si väitöskirjan siitä, mitä ruokailutapoja 
Albert Einsteinilla oli ja millaisia kirjeitä 
Galileo Galilei kirjoitti rakastajatarelleen. 

Richard Boyd'in mukaan luonnossa on 
samanlaisia homeostaattisia systeemiryh- 
miä kuin ns. kypsässä tieteessä. Homeos- 
taasi on suhteellinen tasapainotila, joka 
syntyy usein monien vastakkaisiin suun¬ 
tiin vaikuttavien joillakin todennäköisyyk¬ 
sillä esiintyvien tekijöiden yhteisvaikutuk¬ 
sena. Huomaamme, että emme ole miten¬ 
kään kaukana Pertti Lindforsin dialektis- 
kyberneettisestä tietoteoriasta. 

Kleen mukaan kohtuullinen fysikalismi 
(todellisuus on pohjimmaltaan fysikaali¬ 
nen), jota hänen mukaansa joskus kutsu¬ 
taan materialismiksi, on varsin perusteltu 
näkemys, kun otetaan huomioon, että 
muiden tieteiden tulokset eivät voi olla ris¬ 
tiriidassa fysiikan kanssa (determinaatio). 

Teoksensa lopuksi Klee esittelee anti- 
realisteja, joista hän pitää huomattavimpa- 
na Bas van Fraassenia, joka edustaa teo¬ 
reettista fysiikkaa. Klee toteaa aluksi, että 
kvanttimekaniikka toimii, mutta sen kaa¬ 
vojen tulkinnasta on erilaisia mielipiteitä. 
Fraassen vetoaa siihen, että mikrofysiikan 


kielenkäyttöä ei voida pitää kirjaimellisesti 
totuutta vastaavana, koska näin tulkittuina 
kvanttimekaniikan lauseet saattavat olla 
ristiriitaisia. Klee vastaa tähän, ettei mikro- 
fysiikan kielenkäyttö kovinkaan suuresti 
poikkea normaalista kielen käytöstä, sillä 
vain harvat tieteen lauseet ovat kirjaimelli¬ 
sesti tosia. Erilaisten muuhun kokemuk¬ 
seen viittaavien kielikuvien käyttö ei juuri 
haittaa tiedettä. 

David Papaneaun kirja on tärkeä siitä 
syystä, että siinä on monien Kleen kirjan 
mainitsemien filosofien alkuperäisiä kirjoi¬ 
tuksia, mm. Bas van Fraassenin ja Richard 
Boydin tärkeimmät kiistakirjoitukset. Li¬ 
säksi Papaneau esittää 20 sivun esipuhees¬ 
saan kommentteja kirjassa julkaistuihin ar¬ 
tikkeleihin. Esipuheeseen tutustumalla saa 
selville, mihin paikka paikoin teknistä kiel¬ 
tä käyttävät filosofit ajatuksensa perusta¬ 
vat ja mihin he tähtäävät. 

Papaneaun teos käsittelee joitakin sel¬ 
laisia tärkeitä tieteenfilosofian alueita ku¬ 
ten Bayesilaiset algoritmit (paras esimerk- 


>: ä- 

* 



ki algoritmista on tietokoneohjel¬ 
ma, joka ratkaisee ongelmia) kil¬ 
pailevien koulukuntien välisten 
kiistojen ratkaisemiseksi, tieto¬ 
teoreettinen fundamentalismi 
(jonka mukaan on olemassa pe- 
rususkomuksia) ja naturalisoitu 
tieteenfilosofia (tieteen menetel¬ 
miä verrataan niiden empiirisen 
tehokkuuden avulla). 

Valitettavasti kumpaakaan 
näistä teoksista ei ole suomennet¬ 
tu. Esimerkiksi Helsingin Yli¬ 
opiston omistamat kustantamot 
ovat sen sijaan ahkeroineen post¬ 
modernin filosofian suomenta¬ 
misessa. Myös Suomen akate¬ 
mian tuki on filosofian osalta 
mennyt usein mitä kyseenalai- 
simmille hankkeille. Kun nyt ni¬ 
mitetään akatemian uusia toimi¬ 
kuntia, ainakin kirkkoruhtinas 
Gustav Björkstrand olisi siirrettä¬ 
vä pois johtavalta paikaltaan. 


JULKISEN TIEDEPOLIITTISEN 
KESKUSTELUN 
VÄLTTÄMÄTTÖMYYS 

M ediat, kuten tv ja lehdistö, tukevat tieteelli¬ 
sen asennoitumisen vastaista maailman¬ 
katsomusta. Tieteellisen maailmankatso¬ 
muksen peruspilarit ovat ennakkoluulottomuus ja 
rehellisyys. Tieteellisten läpimurtojen tukeminen 
on tiedepoliittisesti ensiarvoisen tärkeää. Läpimur¬ 
rot nojaavat lahjakkuuteen ja "onneen". Lahjakkuu¬ 
den perustekijät ovat tietyt erityiskyvyt ja ahke¬ 
ruus. "Onni" palautuu kulttuurisiin, poliittishisto- 
riallisiin sekä biologisiin ja geologisiin yms usein 
satunnaistekij öihin. 

Medioiden harjoittama mielipiteen muokkaus 
on pääasiallisesti matemaattis-luonnontieteellisen 
tutkimuksen vastaista.Vastakohta-asettelu epä¬ 
tieteellisen filosofian ja rationaalisen asenteen välil¬ 
lä on olennaisesti sama kuin vastakohta-asettelu 
toisaalta postmodernismin ja toisaalta sen mate¬ 
maattisen kritiikin välillä.Tätä kritiikkiä edustavat 
mm Jean Brichmont ja Antti Kupiainen. 

Postmodernismin kellokkaita maassamme ovat 
esim. Kaarina Suonio ja Tampereen viime touko¬ 
kuisen huuhaa-seminaarin osanottajat. Valtioneu¬ 
vosto pääministerin johdolla näyttää suhtautuvan 
kyseiseen postmodernistiseen ideologiaan ja sen 
kannattajiin liian myönteisesti. 

Vastakohta-asettelu postmodernismin ja mate- 
maattis-luonnontieteellisen asenteen välillä on tie¬ 
depolitiikan kohtalonkysymys, josta on järjestettä¬ 
vä julkinen keskustelu semminkin, kun valtioneu¬ 
vosto valitsee tänä vuonna uuden akatemian. 

Allekirjoittaneet samoinajattelevine taustoineen 
ovat valmiit keskusteluun, johon toivotaan osallis¬ 
tuvan ainakin seuraavat henkilöt: pääministeri 
Paavo Lipponen tiede- ja teknologianeuvoston pu¬ 
heenjohtajana, opetusministeri Olli-Pekka Heino¬ 
nen ja opetusministeriön tiedetoimiston johtaja Ju¬ 
hani Hakkarainen sekä valtion kulttuurin ja yhteis¬ 
kunnan toimikunnan puheenjohtaja (Suomen aka¬ 
temia), Äbo akademin kansleri, teol.tri Gustaf 
Björkstrand. 

Helsingissä 11.8.97 
Erkki Hartikainen, 
f il. maist, tietotekniikan johtava opettaja 

Pertti Lindfors, 
yhteisk.tiet. tri, filosofian dosentti(eläk) 
Timo I. Vasama, 
lääket.lis. 

MIKSI EN OLE 

AGNOSTIKKO 

OSMO TAMMISALO 


S anakir jamääritelmä agnostisismille 
on "oppi, jonka mukaan yliaistillises¬ 
ta Jumalasta ei voi saada mitään tie¬ 
toa". Agnostikko ei siis todisteiden puut¬ 
teessa sulje pois mahdollisuutta Jumalan 
olemassaolosta. 

Ensi näkemältä tämä vaikuttaa järkeen¬ 
käyvältä asenteelta. Mutta sitten tulemme 
tärkeään kysymykseen: "Minkä suhteen 
agnostikko?". Oletko agnostikko Joulupu¬ 
kin suhteen? Hammaspeikon suhteen? 
Näiden olemattomuudesta ei liene täysin 
varmoja todisteita. Onko silloin parempi, 
ettei sulje niiden tai tuhansien vastaavien 
olentojen olemassaoloa pois? 

On olemassa loputtomasti asioita, joita 
emme voi todistaa. Metsässä kasvavat sie¬ 
net voivat olla maan ulkopuolisten asuk¬ 
kaiden asettamia välineitä ihmisten vakoi¬ 


lemiseksi, kuten filosofi Daniel C. Dennet 
on huomauttanut. Itse asiassa on loputto¬ 
masti asioita, joita emme voi varmasti tie¬ 
tää, mutta jotka ovat samalla paljon toden¬ 
näköisempiä kuin kaikkivaltias Jumala 
(UFO-sienetkin ovat minusta todennäköi¬ 
sempiä). 

Agnostisismi ei taida lopulta johtaa mi¬ 
hinkään. Tai se voi ääritapauksissa johtaa 
sellaiseen asenteeseen, jonka mukaan ei 
ole tarpeen tai oikein tutkia tiettyjen olioi¬ 
den todellista olemusta. Ero ateistin ja ag¬ 
nostikon välillä ei kuitenkaan ole suuri, 
sillä molemmat varmasti korjaavat näke¬ 
myksiään luotettavan todistusaineiston il¬ 
mestyttyä. Sellaisen odottaminen jumalien 
osalta lienee turhaa, ja lopulta ainoaksi 
kunnolliseksi asenteeksi jääkin ajattelun 
pitäminen mahdollisimman vapaana. 



LILITH JA MATRIARKAATIN 


VASTA I S K U 


STACY BURZOVA 

R aamatussa vaietaan Aatamin ensim¬ 
mäisestä puolisosta Lilithistä, joka 
oli luotu yhtä voimakkaaksi Aata¬ 
min kanssa. Kuitenkin, koska Raamattu 
on miesten kirja, tämä täytyi muuttaa kil¬ 
tiksi ja uhrautuvaksi Eevaksi. Entäpä jos 
Lilith olisikin pysynyt voimahahmona, 
entäpä jos meillä olisi matriarkaatti? 

Aadam vietteli Lilithin syömään hedel¬ 
män ja tapahtui syntiinlankeemus. Kautta 
koko Raamatun, mies saa syyt niskoilleen. 
Profeetta kirjoittaa kahdesta irstaasta vel¬ 
jeksestä, Oholasta ja Oholibasta, jotka 
masturboivat babylonialaisten naisten ku¬ 
vien edessä. Toinen profeetta profetoi, 
kuinka pahuutta symboloiva mies sulje¬ 
taan lyijyarkkuun ja kuljetetaan Babylo¬ 
niin. Babylonin portto olisi tietysti irstas 
ja uskoton mies. 

Kristillisen seurakunnan alkaessa 
apostoli Paula kehottaa miehiä olemaan 
vaiti seurakunnassa ja peittämään päänsä, 
koska nainen oli luotu jumalan kuvaksi ja 
miehen tulee olla naiselle alamainen ja 
kuuliainen. 

Kun kirkko kasvaa, valitaan johtoon 
erittäin voimakas naishahmo, ketään 
miestä ei kelpuuteta näin tärkeään vir¬ 
kaan, Maaviksi. Miehiä ei pidetä tarpeek¬ 
si arvokkaina osallistumaan naisten väli¬ 
siin hengellisiin keskusteluihin, vaan mie¬ 
het puuhastelevat lähinnä raskaiden ta¬ 
loustöiden parissa. Syntyy kiihkoliikkeitä 
ja montaa miestä epäillään noituudesta. 
Vain muutama mies nousee alistetusta 
asemastaan, mainittavin lienee Rikhard 
Lempeämieli, joka tuli tunnetuksi naisel¬ 
lisuudestaan. 

Tulemme nykyajalle ja keksijät vahaa¬ 
vat alaa. koska miehet ovat vielä alistettu¬ 
ja, useimmat keksinnöt ovat naisten teke¬ 
miä: Charlotte Darwin; Isabella Newton, 
Ada Einstein ja niin edelleen ovat tunnet- 


N 

YHTÄ PAHAA 
ME A/Ats ET 
EMME CL E 

tehneet, em¬ 
me Oi- E K II¬ 
JOITTA NE ET 
RAAMATTUA. 

SEN OVAT m/E 

HET KIRJOIT¬ 
TANEET. 

tuja keksijöitä. 

Uusimmalla ajalla miehet saavat vih¬ 
doin äänioikeuden. Miehille aletaan jul¬ 
kaista omia lehtiä, ne keskittyvät lähinnä 
päivänpolttaviin kysymyksiin: "Karin 
mielipuuha: grillaaminen", "Veikko ra¬ 
kensi laiturin ja savusaunan", "Vinkkejä 
autosi vahaamiseen". Miesten lehdissä on 
myös horoskooppeja, koska miesten ar¬ 
vostelukykyyn ei luoteta niin kuin nais¬ 
ten. Naisten lehdet ovat korkeatasoisia ja 
käsittelevät tieteen, taiteen ja talouden 
huippusaavutuksia. Jotkut miehet luke¬ 
vat myös naisten lehtiä, mutta he ymmär¬ 
tävät, että menestyäkseen naisten maail¬ 
massa heidän on luovuttava miehuudes¬ 
taan: Keskijohdossa tarvitaan pientä 
ehostusta, mutta huipulla pärjää vain ha¬ 
me päällä. Naiset muodostavat omia "hy¬ 
vä sisar"-kerhoja. Miehiä pidetään siihen 
liian riitaisina ja kateellisina. Sitä paitsi 
miehiä pidetään tyhjänpäisinä juoruilijoi¬ 
na. 

Miehen on vaikea liikkua ulkona yöai¬ 
kaan, koska liikkuvat hilpeät naisjoukot 
voivat tulla kähmimään intiimeistä pai¬ 
koista ja tekemään rivoja ehdotuksia. Mo¬ 
net miehistä tekevätkin työtä strippiklu- 
beilla, etenkin opiskelijapojat. 

Matriarkaatti otettaisiin vastaan kritii¬ 
kittömänä tosiasiana. Edes Vapaa-Ajatte¬ 
lijat eivät lähtisi uhmaamaan tätä raama¬ 
tun totuutta ja miksi he niin tekisivätkään 
- heistä useimmat ovat naisia. 

Yleistä 

oraali on ihmisen ikui- 
I nen ratkaisematon on¬ 
gelma. Moraalikäsitykset ovat 
vaihdelleet aikakaudesta toi¬ 
seen, yhteiskunnasta toiseen ja 
uskonnosta toiseen. Mitään 
yleispätevää ihmisen moraalia 
ei ole koskaan ollut, eikä tule koskaan ole¬ 
maan. Itse asiassa jokaisella ihmisellä on 
oma omaan elämäntilanteeseensa sidottu 
moraali. 

Länsimaissa vallitseva moraali on kris¬ 
tinopin sävyttämää moraalia, sillä kristin¬ 
oppi on länsimaisen kulttuurin ydin. Tä¬ 
mä moraali on kristillistä silloinkin, kun 
sen kytkökset kristillisyyteen vaikuttavat 
etäisiltä. 


MOR> 


Mitä moraali on? 

M oraalifilosofia eli etiikka on tavalla 
tai toisella mukana aina, kun käsitel¬ 
lään ihmisen ongelmaa ja etenkin silloin, 
kun käsittelyn kohteena on elämän luonne 
sekä hyvän ja pahan ongelma. Käytännös¬ 
sä etiikka on moraalista oppia eli filosofis¬ 
ta teoriaa ja moraali sosiaalista käytäntöä. 
Yhteiskunnallisessa käytännösä moraali 
on kulloisenkin yhteiskunnan, yhteiskun¬ 
taryhmän ja ammattikunnan pelisäännöt. 

Moraaliin liittyy usein traditioita, va¬ 
kaumuksellisuutta ja uhrimieltä. 

Moraalin suurin ongelma on sen totuu¬ 
dellisuus. Mitään ehdotonta totuuttahan 
ihmisellä ei voi olla, koska kaikki tieto ja 
kaikki totuus on ihmisen tavoittamatto¬ 
mana luonnossa. Moraalisessa toiminnas¬ 
sa ihmiset on sanotustakin johtuen mani¬ 
puloitava vastaanottaviksi ihmiselle kul¬ 
loinkin tarkoitetulle moraalille. 

Moraalinsa avulla ihminen pyrkii selit¬ 
tämään ja puolustamaan tekojaan, saatta¬ 
maan ammattinsa ja tekemisensä hyväk¬ 
syttäviksi. Esimerkiksi metsästäjä kutsuu 
itseään mieluummin luonnon ystäväksi 


ONG 


Lauri Te 


kuin teurastajaksi ja 
sotilas itseään mie¬ 
luummin rauhan¬ 
puolustajaksi kuin 
tappajaksi. 

Ihmistä kannuste¬ 
taan moraalisäädös- 
ten noudattamiseen 
erilaisilla lupauksilla 
ja palkitsemisilla, esi¬ 
merkiksi arvonimillä, 
virkaylennyksillä ja 
ansiomerkeillä. Mo- 
raalisäädöksistä poik¬ 
keamisia ei juuri sie¬ 
detä. Poikkeamisis- 
taan ihminen joutuu 
herkästi vastuuseen, 
tulee myös uhatuksi 
ja rangaistuksi. Poikkeamisensa kulloisen¬ 
kin yhteiskunnan, yhteiskuntaryhmän ja 
ammattikunnan moraalisäädöksistä ihmi¬ 
nen on kautta aikojen joutunut maksa¬ 
maan jopa omalla hengellään. 

Moraalin ryhmitys 

oraalin perusryhmitys on tässä seu- 
raava: I henkeen perustuvat moraa¬ 
lit, joita ovat: 1. hengellinen moraali ja 2. 
järjen moraali ja II fyysiseen olemukseen 



M 

ELMA 


perustuvat moraalit, 
missä ei eroteta ala¬ 
ryhmiä. 

Hengellinen mo¬ 
raali on olettamuk¬ 
seen ylimaallisesta 
todellisuudesta pe¬ 
rustuvaa, annettua 
moraalia. Se on pal¬ 
jolti kieltojen hallitse¬ 
maa ihmisen seksu¬ 
aalisuuden ja siveel¬ 
lisyyden moraalia. 

Hengellisen mo¬ 
raalin edustajia ovat 
kristillinen, juutalai¬ 
nen ja islamilainen 
moraali. 

Järjen moraali no¬ 
jaa rationaaliseen ajatteluun. Se on sellai¬ 
nen yhteiskunnan synnyttämä dynaami¬ 
nen ja sosiaalinen moraalinen järjestelmä, 
jonka yhteiskunta kulloinkin hyväksyy. 
Järjen moraalia sävyttää pyrkimys turvata 
ihmisen elämää. 

Uskonnollisista moraaleista taolainen, 
shintolainen, konfutselainen, buddhalai¬ 
nen ja hindulainen moraali kuuluvat jär¬ 
jen moraalin kannattajien ryhmään. Sen 


ivainen 



edustajista vapaa-ajattelu on 
tällä hetkellä maapallon no¬ 
peimmin leviävä ajattelunlaa- 
tu. 

Kansainvälisesti merkittä¬ 
viä järjen moraalin kannattajia 
ovat Karl Marx, Emil Durk- 
heim ja Lucien Levy-Bruhl. 
Edward Westermark (1862 - 1939) on tun¬ 
netuin suomalainen järjen moraalin edus¬ 
taja. 

Fyysisen moraalin perusta on fyysisis¬ 
sä rakenteissa ja tapahtumissa. Fyysisessä 
moraalissa nähdään, että moraali on pe¬ 
rimmiltään sisäänrakennettu ihmisen gee¬ 
neihin varmistamaan ihmisen suvun jat¬ 
kumista ja lisääntymistä ihmisyksilöiden 
toimintojen välityksellä. 

Fyysisen moraalitulkinnan mukaan 
esimerkiksi rakkaudessa on kysymys lä¬ 
hinnä biologisperustaisten, erillisten pa¬ 
riutumiseen kytkeytyvien himon, vetovoi¬ 
man ja kiintymyksen aikaansaamien tun¬ 
temusten yhteiskunnallista muuntumista 
ja näiden tulkinnoista. Seksuaalisuus tul¬ 
kitaan fyysisessä moraalissa tarpeeksi saa¬ 
da paritella. 

Fyysisessä moraalissa synnit ovat teko¬ 
ja, joita ihminen tekee, kun hän suoranai¬ 
sesti ja välillisesti toimii itsensä ja toisten 
ihmisten fyyysistä toimivuutta, siis ter¬ 
veyttä vastaan ja silloin kun ihminen teoil¬ 
laan vahingoittaa ja vaikeuttaa luonnon ja 
tällöin etenkin eläinten toimivuutta ja toi¬ 
mivuuden edellytyksiä. 

Vastasyntynyt ihmislapsi on tietämät¬ 
tään fyysisen moraalin ideaali edustaja. 
Kaikki ihmiset ovat näin alkuaan tämän 
moraalin ehdottomia edustajia. Ihmiset ei¬ 
vät pääse irti tästä moraaliperustastaan, 
vaikka he myöhemmissä elämänvaiheis¬ 
saan saattavat muotoutua ja tunnustautua 
jonkin toisen moraalinlaadun kannattajik¬ 
si ja tällöin jopa kieltäisivät fyysisen mo- 
raaliperustansa. 

Filosofisista oppijärjestelmistä natura¬ 
lismi on moraalitulkinnassaan kenties lä¬ 
himpänä fyysistä moraalia. Naturalismi 
on ihmisen järkeen perustuvaa suvaitse¬ 
vaa ja hyväksyvää asennoitumista ja 
käyttäytymistä niin kaikkia lajitovereita 
kuin muitakin eläimiä ja koko luontoa 
kohtaan. Siinä nähdään, että luontoa on 
kaikki olemassaoleva, maailmankaik¬ 
keus kaikkineen. 

Myös monismin moraali on lähellä 
fyysistä moraalia. 

Länsimaissa fyysisen moraalin mää¬ 
ritti ensimmäisenä Herbert Spencer (1820 
- 1903). Nykypäivän kansainvälisesti 
tunnetuin geeneihin kytkeytyvän fyysi¬ 
sen moraalin edustaja on Richard 
Dawkins. 

Monet johtavat suomalaiset biologit ja 
lääkärit ovat tietämättään fyysisen mo¬ 
raalin kannalla. 

Mikään moraali ei ole lähinnä yhteis¬ 
kunnan ja moraalin dynaamisesta ole¬ 
muksesta ja moraalikäsitteiden epätark¬ 
kuudesta johtuen selvärajainen. Hengel¬ 
lisen ja järjen moraalin raja on häilyvä 
etenkin sen johdosta, että hengellisissä 
moraaleissa on rationaalisiakin piirteitä. 
Hengellisessä ja järjen moralissa on fyy¬ 
sisen moraalin aineksia ensi sijassa ter¬ 
veyteen, sairauteen ja lisääntymiseen liit¬ 
tyen. 

Hengellinen, järjen ja 
fyysinen moraali suhteessa 
luonnon, yhteiskunnan ja 
ihmisen asioihin 

uhteessaan luontoon yleensä, elä¬ 
mään ilmiönä ja eläimiin sekä yhteis¬ 
kuntaan, tekniikkaan, sotaan, eri uskon¬ 
toihin ja vapaa-ajatteluun sekä ihmisen 
alkuperään, muotoutumiseen, ravintoon, 
huumeisiin, terveyteen, sairauteen, avio¬ 
liittoon ja kuolemaan samoinkuin ihmi¬ 


sen asemaan ja merkitykseen maapallolla 
ja maailmankaikkeudessa hengellinen, 
järjen ja fyysinen moraali eroavat väliin 
selvästi, jopa jyurkästi toisistaan. 

Länsimaisen yhteiskunnan ja 
Suomen kansan moraalinen 
tila 

oska moraali on kunkin aikakauden, 
yhteiskunnan, yhteiskuntaryhmän ja 
ammattikunnan käsityksistä riippuva ih¬ 
misen tulkinta ja koska länsimaiset yh¬ 
teiskunnat ovat voimakkaassa muuttu- 
mistilassa, länsimaisilla ihmisillä ei ole 
yhtenäistä moraalikäsitystä. 

Osin sanotustakin johtuen yhteiskun¬ 
nallisessa käytännössä Suomessakaan ei 
nähdä merkittävästi moraalisesti huo¬ 
mionarvoista esimerkiksi ihmisen ja 
luonnon manipuloinnissa, tekniikan 
ihannoinnissa, liikasyömisessä, tekno- 
liikkumisessa, fyysisessä velttoilussa, 
palkkatyössä, antibioottien ja kemoteraa- 
pisten lääkkeiden käytössä, tuhoeläinten 
ja rikkaruohojen myrkyttämisessä, koti¬ 
eläinten, 

turkiseläinten ja koe-eläinten kiusaa¬ 
misessa, ilmakehän maaperän ja vesien 
saastuttamisessa, luonnonriistossa, kers¬ 
kakulutuksessa, ihmisiin kohdistuvassa 
väkivallassa, urheilumetsästyksessä, kil¬ 
paurheilussa, uhkapalissä, nationalismis¬ 
sa sekä sodissa ja sota-aseissa. Kuitenkin 
kaikki nämä ovat elämää ja ihmistä va¬ 
hingoittavia sekä ihmisen menehtymistä 
jouduttavia tekijöitä. 

Länsimaissa on syvä ristiriita luonnon 
olemuksen, yhteiskunnallisen käytännön 
ja valtamoraalin kesken. Tämä ristiriita 
tulee esille esimerkiksi seuraavissa 
asioissa: avioliitossa, joka on yhteiskun¬ 
nallinen instituutio, ei Jumalan asettama 
miehen ja naisen välinen suhdetila. 2. 
työttömyydessä, mikä on seurausta teol- 

lisuusyhteiskunnan muuttumisesta tieto¬ 
yhteiskunnaksi, eikä seurausta ihmisen 
luontaisesta työntekemishaluttomuudes- 
ta, 3. lasten ja nuorten koulunkäyntiha- 
luttomuudessa ja koulukiusaamisessa, 
mitkä selittyvät siitä, että lapset ja nuoret 
joutuvat käymään koulua, joka on teol¬ 
lisuusyhteiskunnan tarpeiden synnyttä¬ 
mä ja muotöama instituutio ja näin so¬ 
veltumaton nykyajan tietoyhteiskuntaan 
tarpeineen ja 4. huumeiden käytössä, mi¬ 
kä on välttämättömyys ihmisen elämisel¬ 
le, toimimiselle ja kestämiselle tietoyh¬ 
teiskunnassa, ei mikään ihmisen luon- 
teenheikkoudesta, saatikka pahuudesta 
tai rikollisista taipumuksista johtuva ta¬ 
pa. 

Arkaluonteinen yhteiskunnallisen 
käytännön ja vallitsevan ajattelun valta- 
moraaleineen välinen ristiriita-asia on 
Suomessa valtiollinen itsenäisyyskysy- 
mys. Tämä on yhä jopa ehdollistettu ta¬ 
bu, mistä johtuen vallitsevasta ajattelusta 
ja käytännöstä poikkeavat käsitykset ja 
toiminnat tulevat herkästi tuomituiksi. 

Perinteiset Suomen kaltaiset itsenäiset 
valtiot ovat ratkaisevasti yhteiskunnan 
taloudellisten tekijöiden ja tällöin ensi si¬ 
jassa teollisuusyhteiskunnan voimien ai¬ 
kaansaannosta. Kansallinen kulttuuri, 
koululaitos, armeija ja kansankirkko ovat 
vain ikäänkuin vaate, jolla agraariyhteis¬ 
kunnan pienet paikalliskulttuurit nivo¬ 
taan yhteen palvelemaan ja peittämään 
teollisuuden ja siihen kytkeytyvän kau¬ 
pan, liikenteen, kasvatuksen ja koulutuk¬ 
sen maatalousyhteiskuntaan verrattuna 
toisenlaisia tarpeita. 

Teollisuus ja kauppa ovat synnyttä¬ 
neet itsenäisiä valtioita kansallisine kult¬ 
tuureineen ja hallintoineen sinnekin, 
missä ei alkuaan ole ollut juuri merkkiä¬ 
kään kansallisvaltiolle rakennusaineksia 
antavista paikallisista yhteiskunnista. 
Yhdysvallat on esimerkki tällaisesta län¬ 


simaisen kulttuuripiirin valtiosta. 

Nyt kun ollaan siirtymässä tietoyh¬ 
teiskuntaan. kansallisvaltiot tulevat tar¬ 
peettomiksi, jopa elämää ja ihmistä aja¬ 
tellen vaarällisiksikin. Ne kuolevat ja su¬ 
lautuvat pois. 

Kansallisvaltioiden taloudellisine toi¬ 
mintoineen, kulttuureineen, hallintoi¬ 
neen, instituutioineen, perinteineen ja us¬ 
komuksineen kuoleminen pois ja sulau¬ 
tuminen kansainväliseen ja olemuksel¬ 
taan teollisuusyhteiskuntaan verrattuna 
perin toisenlaiseen tietoyhteiskuntaan 
synnyttää pelkoja ja muutosvastarintaa 
etenkin kansallisvaltion rakenteista ja 
toiminnoista elantonsa saavissa ja hyöty¬ 
vissä sekä näihin kytkeytyneissä väestö¬ 
ryhmissä. Muutosta paljon vastustavia 
ovat myös henkilöt, joilla on vain niukal¬ 
ti tiedollisia, kielitaidollisia ja ammatilli¬ 
sia valmiuksia siirtyä kansainväliseen 
tietoyhteiskuntaan. Vaikeata siirtyminen 
on myös niille jotka ovat menettäneet 
terveytensä puolustaessaan ja rakentaes¬ 
saan kansallisvaltiota. Mitkään vastaan- 
panemiset eivät kuitenkaan estä muutos¬ 
ta toteutumasta, sillä muutos on yhteis¬ 
kunnallinen välttämättömyys. Se siis ta¬ 
pahtuu tahdotaan sitä tai ei. 

Loppupäätelmiä 

uomea ja suomalaista ihmistä elämän 
ja ihmisen säilymisen näkökulmasta 
tarkastellen Suomen kansa on syntinen 
kansa. Se ei suuresti välitä sen enempää 
omasta terveydestään kuin luonnon toi¬ 
mivuudesta ja elämän säilymisestä. Se ei 
myös osaa ja ymmärrä riittävästi varau¬ 
tua niihin muutoksiin, joita tietoyhteis¬ 
kuntaan siirtyminen synnyttää yhteis¬ 
kunnan muodoissa, rakenteissa, toimin¬ 
noissa ja suhteissa sekä yksityisissä ihmi¬ 
sissä fysiologisine prosesseineen, ajatte- 
luineen, asenteineen ja tekemisineen. 

ATEISMI ON 

TIETOA KOSKEVA ASENNE 

ASKO RANTANEN 


Y hteiskuntatieteiden ylioppilas ja "tun¬ 
nustava evankelisluterilaisen kirkon 
jäsen" Riku Nurkka näkyy lähteneen 
ristiretkelle "ateistista tieteisuskoa" ja vapaa- 
ajattelua vastaan ainakin HS:n mielipidesi¬ 
vulla 8.9.97 ja VA-lehdessä nro 4/97 (ehkä 
muillakin foorumeilla). 

Perusajatuksena hänen kirjoituksissaan 
on "materialistisen" ateismin ja vapaa-ajatte¬ 
lun leimaaminen "uskomusjärjestelmäksi". 
Tiedettä ja kristinuskoa yhdistää hänen mu¬ 
kaansa itsekriittisyys ja keskustelunvapaus, 
mitkä piirteet taas puuttuvat entisistä ja ny¬ 
kyisistäkin "ateistisista sosialistimaista". Ja 
niin edelleen. 

Tähän voisi todeta, että sosialistiset maat 
kompastuivat inhimillisiin heikkouksiin, 
kun oman edun tavoittelu, vallanhimo, lah¬ 
jonta, sensuurimentaliteetti, epäpätevyys ja 
tietämättömyys taloudenhoidossa jne. alkoi¬ 
vat vaikuttaa yhteiskunnassa vallankeski¬ 
tyksen vuoksi. Ei ollut mitenkään mahdol¬ 
lista sovittaa yhteen talousuudistusta, yh¬ 
den puolueen diktatuuria ja kansalaisva¬ 
pauksien vaatimusta. Mahdotonta mikä 
mahdotonta - mutta ateismilla ja vapaa-ajat¬ 
telulla ei ole tämän touhun kanssa mitään 
tekemistä! 

Jos teismillä tarkoitetaan väitettä, että ju¬ 
mala on olemassa niin ateismi teismin kiel¬ 
tona on väite, jonka mukaan jumala ei ole 
olemassa. Näytön tai perusteiden puuttumi¬ 
sesta seuraava tietoa koskeva asenne on ju¬ 
malan olemassaolon kielto. 

Ateismi lähtee siis liikkeelle todistamis¬ 
taakan periaatteesta. Todistamisvelvollisuus 
tai tieteellisesti tai filosofisesti koeteltavien 
perusteluiden esittämisvelvollisuus on sillä, 
joka esittää väitteen jumalan olemassaolosta 
totuuden vaatimuksin. Toisin sanoen väit¬ 
tää jotain todellisuudesta. Epäilijän tehtävä 
on yrittää kumota nämä olemassaoloväit¬ 


teelle esitetyt todisteet ja perustelut. 

Tarkoittaako Riku Nurkka kenties mää¬ 
ritellä ateismin uskoksi jumalan olematto¬ 
muuteen? Tällainen määritelmä on mahdol¬ 
linen, mutta tuntuu jotenkin käyttökelvotto¬ 
malta. Ateistin "tieteellinen usko" tarkoittaa 
totena pitämistä. Myös "tunnustava kristit¬ 
ty" pitää omia uskonnollisia väitteitään tote¬ 
na, mutta hänelle nämä totuudet ovat luon¬ 
teeltaan järjettömiä ja mielettömiä - ja hän 
uskoo niihin nimenomaan siitä syystä, ettei 
hän käsitä niitä. 

Kysehän on siitä, miten uskonto eroaa 
tieteellisistä, filosofisista ja ideologisista 
ajattelumalleista. Mielestäni uskonnon mää¬ 
ritelmä on löydettävissä uskosta yliluonnol¬ 
liseen (supranormaaliin) sekä tähän liitty¬ 
västä asennoitumisesta ja ulkonaisesta käyt¬ 
täytymisestä. 

Uskonnollista uskoa (eli uskoa uskon¬ 
nollisiin opinkappaleisiin) ei siis pidä sekot- 
taa otaksumiseen eikä järkipäättelyyn eikä 
arkipäivän otaksumiin eikä filosofisiin tai 
tieteellisiin oletuksiin. Juuri tämän olennai¬ 
sen tärkeän eron Riku Nurkka kirjoituksis¬ 
saan lahjakkaasti sotkee. Viittaan esim. eng¬ 
lannin kielen sanojen "faith" ja "belief" väli¬ 
seen käsitteelliseen eroon. 

Ateisti on näin ollen henkilö, joka elää 
elämänsä ilman uskoa jumalan olemassa¬ 
oloon ja vaikutukseen. Paras ateismin mää¬ 
ritelmä onkin mielestäni sellainen, että 
ateismi (sanan varsinaisessa merkityksessä) 
tarkoittaa, ettei jumalilla ja uskonasioilla ole 
mitään merkitystä elämässäni. 

Materialistinen-sana Riku Nurkan kirjoi¬ 
tuksessa (Hesarissa) on tarpeeton, jos mate¬ 
rialismilla ymmärretään ajattelutapaa, että 
aineellinen maailma ja ihmisen ruumis on 
olemassa ennen sielua tai henkiä (psyykkis¬ 
tä). Idealistista ateismia, joka pitäisi psyyk¬ 
kistä ensisijaisena, ei nimittäin ole olemassa. 

MYSTINEN PLASEBO 

MARKO LAKKALA 

Skeptical Inquirer. John E. Dodges 


Y ksi skeptikoiden jatkuvasti kohtaamista ky¬ 
symyksistä on, kuinka uskolla paranemi¬ 
nen, homeopatia, qigong ja muut vastaavat 
hoitomuodot toimivat. Skeptikot käyttävät usein 
vastauksena plasebo-vaikutusta. Uskoakseni 
useimmat ihmiset eivät kunnolla ymmärrä mikä 
plasebo-vaikutus oikeastaan on. 

Plasebo-vaikutus syntyy virheellisestä logii¬ 
kasta "post hoc, ergo propter hoc" eli "sen jälkeen, 
siis sen vuoksi". Jos paraneminen tapahtuu tietyn 
hoidon jälkeen, tuo hoito katsotaan paranemisen 
aiheuttajaksi. 

Plasebo-ilmiöön liittyy useita myyttejä. Yritä 
vastata seuraaviin kysymyksiin: Tarkoittaako pla¬ 
sebon tehoaminen, että potilaan vaivat olivatkin 
kuviteltuja? Onko potilaan uskottava hoidon teho- 
amiseen, jotta plasebo tehoaisi? Ovatko plasebot 
harmittomia? Vastaus kaikkiin kolmeen on: EI. 
Plasebo-vaikutusta voi ilmetä potilailla, joilla 


on todellisia sairauksia. Subjektiiviset oireet voi¬ 
vat kadota objektiivisten säilyessä. Usko hoitoon 
selittää vain osan plasebo-vaikutuksesta. Näyttää 
siltä, että usko, ehdollistaminen ja vaikutusalttius 
kaikki näyttelevät tässä isoa osaa. Vastoin yleistä 
uskomusta plasebot voivat olla myös haitallisia. 
Plasebo-reaktio voi "opettaa" kroonista sairautta 
vahvistamalla harhakuvaa kuvitellusta taudista. 
Potilaat voivat tulla riippuvaisiksi epätieteellisistä 
hoidoista. Potilaan kuvitellusta sairaudesta va¬ 
kuuttuneelta lääkäriltä voi myös jäädä todellinen 
sairaus huomaamatta. Plasebo-lääkityksen tiede¬ 
tään myös aiheuttaneen potilaissa allergisia reak¬ 
tioita. 

Sveitsiläinen alkemisti ja lääkäri Paracelsus 
(1493 - 1541) kirjoitti: "On tiedettävä, että tahto on 
lääketieteessä voimakas apuväline." Skeptikoiden 
olisi tunnistettava tämän lausuman sisältämä vii¬ 
saus ja varoitukset. 


PAKINA 

TESTAMENTTI. 

eiltä on kysytty: -Miten voi taata, että papit ei¬ 
vät pääse häpäisemään tilaisuutta jossa ruumii¬ 
ni hävitetään jätehuoltolain mukaisessa järjestykses¬ 
sä? 

Me vastaamme: -Hoitamalla oma tahto ajoissa jäl¬ 
keen jääville. 

Meiltä on kysytty: -Miten pitää toimia, että peril¬ 
liset eivät joutuisi riitoihin perinnön jaossa? 

Me vastaamme: -Elämällä niin, että perintöä ei 
jää. 

Luovutamme tässä ja nyt oman mallimme kaikil¬ 
le ei tosikoille vapaa ajattelijoille ja ystäville: 

-Tänäpänä minä itse esitän toiveenani ja tahtona¬ 
ni, että jos minä kuolen, jälleen näkemisen toiveita ei 
ole. Ne osat ruumiistani joita voidaan käyttää, on 
otettava kierrätykseen ja muilla osilla voidaan tehdä 
kaikenlaisia kokeita ja tutkimuksia. 

Kim paloitteluni on loppuun suoritettu, poltetta¬ 
koon jäljelle jääneet osaset jossakin halvassa paikassa 
sen suurempaa seremoniata pitämättä, hinnasta tin¬ 
kien. Tuhka joka tavan mukaan korjataan talteen voi¬ 
daan laittaa jhonkin sopivaksi katsottavaan astiaa. It¬ 


selläni ei siinä vaiheessa ole niin väliä, mutta jotkut 
käyttävät Vapaa-ajattelijain liiton markkinoimia tuh¬ 
ka-uurnia. Uurnan voi säilyttää tuhkineen takanreu- 
nuksella, haudata maahan tai sitten heittää tuhkan 
pois ja säilyttää uurnan seuraavaa tarvitsijaa varten. 
(Huom. ei suositella heitettäväksi vastatuuleen) 

Jos jollakulla on varaa tarjota em. toimenpiteiden 
jälkeen kahvia ja viineriä, niin nautittakoon ne iloisen 
rupattelun merkeissä ilman kirkkoherraa, siis muka¬ 
vassa seurassa. 

Omaisuuteni kohdalta olen päättänyt seuraavaa: 

Tunnettu tosiasia on; ei niin pientä perintöä ettei¬ 
kö siitä saisi aikaan kalliita oikeudenkäyntejä. Siksi 
olen rajoittanut omaisuuteni säröiseen kahvikuppiin, 
jota säilytän sänkyni päädyssä. Kuolonhetkenäni 
potkaisen kupin siitä alas. Kun kuppi on jo valmiiksi 
rikkimenossa on selvää, että se leviää sirpaleiksi lat¬ 
tialle. Turhan riitelyn välttämiseksi ja tuomareiden 
kiusaksi määrään, että palaset on siivottava lattialta 
ennen sukulaisten saapumista. Sirpaleet kannetaan 
piharoskikseen ilman sen suurempia kokkapuheita. 

Nyt meiltä kysytään: -Miksi tuhlataan palstatilaa 
muutoinkin ahtaassa lehdessä? 

Me vastaamme: -Emme mekään ymmärrä. 

T.A.Uuno 

AARNE\ 

1908 

Ennen miekin polopoika 
lokalähtehistä join 
aivan lailla lauhan lampaan 
villojani viedä soin 
kirkon palkkapaimenille 
tuloistani kympit toin 
et ne kerran luokse herran 
taivaan riemuun päästä voi. 

Papit unijuomallansa 
järjen multa riisti pois 
etten koskaan herätäkään 
heidän unestansa vois 
että heiclän lokavettään 
nauta tämä yhä jois 
köyhän eivät valkeutta 
kirkon narrit nähdä sois. 

Ravitsivat sieluani 
mustatakit lannalla 
kärsi, kärsi, ollos nöyrä 
täällä synnin sannalla 
kerran vaivoistasi palkan 
saat sä taivaan rannalla 
siellä sua syötteleepi 
Jahve-ukko mannalla. 

Lumon tämän niinkuin viskin 
ahmimalla minä söin 
ruumiini ja sielunikin 
riistäjille täten möin 
turpeeseen vain vinhemmasti 
aina auran, kuokan löin 
kärsin tuskaa kärsin nälkää 
päivät pitkät jatkoin öin. 

Nyt en usko, että pappi 
onkaan sielun kärkimies 
jos on piru mustatakki 
on sen oma - niin kenties. 







RJONEN 



Nyt en usko että lihaa 
herra mulle syöttelee 
enkä usko että sulle 
vertansa hän juottelee. 

Nyt en usko enää että 
synti musta erkanee 
lähtee pois kun velho vettä 
valaa päähän höpisten. 

Nyt en usko että lihaa 
kaksi pappi yhdeks saa 
että herra taivaan vihaa 
lastaan joka tanssajaa. 

En ma usko päivyt että 
seistä voipi alallaan 
että voipi maata vettä 
tehdä jahve sanallaan. 

En ma usko että hukka 
hornan mua oottelee 
mennen sinne sielu rukka 
josta piru riemuitsee. 

Usko en kun täällä kärsii 
itkee elää vaivassa 
pettua kun tyynnä järsii 
saapi mannaa taivaassa. 

En ma usko että haastaa 
aasi lailla ihmisen 
enkä usko että raastaa 
herra päätä syntisen. 

En ma usko että muurit 
hajoo ison kaupungin 
kun vaan miehet naiset muulit 
ammuu kilvan torvihin. 

Nyt en usko höpinätä 
enää löyhäin pappien 
turhaa se on löpinätä 
mit ei tarvi ihminen. 







PRINSESSA DIANAN MUISTOLLE 

Raimo Toivonen 


O len suruissani teidän pois¬ 
menonne johdosta. Teidän olisi 
pitänyt voida elää normaali, pit¬ 
kä elämä. Kriittisessä muistokirjoitukses¬ 
sani löydän teistä paljon myönteistä ja 
löydän ympäristöstänne paljon kielteistä. 

Kun menitte avioliittoon itseänne 
huomattavasti vanhemman miehen, 
prinssi Charlesin kanssa, ette tiennyt mi¬ 
kä teitä odottaa. Onnistuitte suurin vai¬ 
keuksin irtautumaan hänestä. Itsenäis¬ 
tyitte. Saavutitte suosion. 

Entinen miehenne seurusteli Camilla 
Parker Bowles'n kanssa ennen avioliitto¬ 
anne, sen aikana ja sen jälkeen. Lehtitie¬ 
tojen mukaan teillä itsellänne oli avioliit¬ 
tonne aikana syrjähyppy. Ihmismyöntei- 
senä henkilönä pidän syrjähyppyänne in¬ 
himillisenä ja ymmärrettävänä. 

Entinen miehenne tarvitsi viralliseksi 
puolisokseen naisen, joka oli nuori, edus¬ 
tavan näköinen, aatelinen ja halusi syn¬ 
nyttää suurvallalle seuraavan keulakuva- 
hallitsijan. Te täytitte kaikki nämä vaati¬ 
mukset. Miehenne pitkäaikainen naisys- 
tävä ei soveltunut tehtävään, koska hän 
ei ollut aatelinen. Hänessä ei varmaan¬ 
kaan ollut muuta vikaa. 

Poismenonne jälkeen Charles ja ku¬ 
ningatar Elisabeth puhuvat teistä hyvää. 
He teeskentelevät. 

Teidän suuri suosionne elinaikananne 
ja kuoltuanne on samalla vastenmielisyy¬ 
den osoitus Charlesia, Elisabethia ja koko 
kuninkuushallintoa kohtaan. 

Inhositte julkisuutta. Saatte julkisim- 
man hautauksen, mitä tähän mennessä 
on nähty. Oletetun toivomuksenne suun¬ 
taisesti pidätyn katselemasta hautajai¬ 
sianne televisiosta. 

Mahdollinen toiveenne päästä yhtei¬ 
seen hautaan miesystävänne Dodi AL Fa- 
yedin kanssa ei toteudu. 

Olen suruissani myös miesystävänne 


ja autonkuljettajanne poismenon johdos¬ 
ta. 

Voin ottaa kantaa kohtalokkaan auto- 
onnettomuuden syihin. Perustan tietoni 
tältä osin ja koko kirjoituksen osalta lehti¬ 
kirjoituksiin, jotka tosin eivät ole aina 
luotettavia. Ilmeinen syy onnettomuu¬ 
teen oli autonkuljettajan humalatila ja 
suuri ajonopeus. Käsitän, että teitä moot¬ 
toripyörällä seuranneet sensaatiovaloku- 
vaajat eivät ole aiheuttaneet onnetto¬ 
muutta. Tai oikeudellisesti ajatellen au¬ 
tonkuljettajan selvä ja vakava tuottamus 
on tullut väliin ja katkaissut syy-yhteys- 
ketjun valokuvaajiin nähden. 

Käsitän, että valokuvaajat eivät ole lai¬ 
minlyöneet auttamisvelvollisuuttaan kos¬ 
ka onnettomuudesta oli tehty ilmoitus ja 
valokuvaajat eivät taidoillaan ja välineil¬ 
lään voineet auttaa teitä ja muita louk¬ 
kaantuneita mitenkään. 

Valokuvaaminen tuossa tilanteessa on 
Ranskan lain mukaan varmaankin ran¬ 
gaistavaa. Suomen lain mukaan se ei ole 
rangaistavaa. Valokuvaaminen tuossa ti¬ 
lanteessa on moitittavaa myös Suomessa. 

Etsittäessä edelleen syyllisiä auto-on¬ 
nettomuuteen totean, että henkivartijan¬ 
ne laiminlöi erityisvelvollisuutensa huo¬ 
lehtia teidän hengestänne ja turvallisuu¬ 
destanne. Hänen olisi pitänyt huomata 
kuljettajan humalatila ja estää tätä ryhty¬ 
mästä kuljettajaksi. 

Teillä oli aikoinaan tapaaminen Suo¬ 
men tasavallan presidentin Mauno Koi¬ 
viston kanssa. Myöhästyitte tapaamispai¬ 
kalta 20 minuuttia. Presidentti Koivisto 
ehti odottaessaan jo arvella, että hän on 
tullut vääränä aikana väärään paikkaan. 
Yritän tulkita tilanteen parhain päin ja 
oletan, että teillä oli jokin aivan ylivoi¬ 
mainen este saapua tapaamispaikalle 
määräaikana. 

LAULAJAPOIKA JOEL HALLIKAINEN RAISIOSTA 


Kirja-arvostelu. Leila Närhinen 


K ukaan ei ole voi¬ 
nut välttyä kuule¬ 
masta Joel Halli¬ 
kaisen Kuurankukkaa ja 
tuntemasta tätä sulava- 
käytöksistä miestä tele¬ 
vision Tuttu jutusta. 

Mutta kaikki eivät var¬ 
maan ole lukeneet hänen 
teostaan JOEL HALLI¬ 
KAINEN KUURANKUK¬ 
KA. Kirja ilmestyi 1994 ja 
sen on kirjoittanut Hellevi 
Pouta. 

Jos Armand Lohikosken 
muistelmissa tavoitamme 
varman ja vahvan, vähän ilki¬ 
kurisen persoonan, niin Halli¬ 
kaisen Kuurankukkakirjassa 
meille avautuu hyvin herkkä, 
iloinen ja nopea, musiikilleen 
omistautuva nuori mies, joka 
peittelemättä kertoo tähänasti¬ 
sen elämänsä tarinan. Kirja ku¬ 
vaa oikein makeasti sen, millaista on nousta 
unelmiensa huipulle ja minkälaista on siellä 
elää. Kummasakin kirjassa päähenkilön re¬ 
hellisyys ja avoimuus on hämmästyttävää. 

Hallikaiselle näyttävät ihmissuhteet ole¬ 
van erittäin tärkeitä, ne ovat elämisen ehto, 
ne auttavat häntä, ne kantavat läpi kaikkien 
vaiheiden. Erityisesti tulee pintaan ystävyys 
Timo Koivusalon kanssa. On vaikuttavaa lu¬ 
kea, miten pojat ovat eläneet yhdessä laiva- 
keikkojen ajan, mitä he ovat puhuneet ja 
mille antavat arvoa. Kaikesta muusta puhut¬ 
tiin, mutta ei uskonnosta, se jätettiin sivuun, 
koska siinä oli erilainen arvomaailma. 

Rajaton hyvyys ja avomielisyys kuvaavat 
parhaiten Joel Hallikaisen luonnetta. Ne seu- 
raavat punaisena lankana häntä kaikkialla. 
Ne tulevat esiin niin vahvoina tunteina, että 
lukijankin melkein on pysähdyttävä mietti¬ 



mään, voiko tämä olla mahdollis¬ 
ta. Oikeastaan Joelin tari¬ 
na on kuin Tuhkimo¬ 
tarina. Pienestä köy¬ 
hästä kiusatusta kou¬ 
lupojasta kasvaa tällai¬ 
nen tähti. Meistä muis¬ 
ta ei tule mitään muuta 
kuin tavallisia työn pus- 
kijoita. Tottakai siinä on 
kysymys esiintyjälahjak- 
kuudesta, mutta on siinä 
kysymys paljosta muus¬ 
takin. Työtä Hallikaisen- 
kin on pitänyt tehdä ja ko¬ 
vasti ja pitää tehdä edel¬ 
leenkin ja siitäkin tämä 
kirja kertoo. 

Kirja ei suinkaan 
kuitenkaan ole mikään si¬ 
loiteltu ja kaunisteltu ker¬ 
tomus Joelin vaiheista. Ei 
sinne päinkään. Se on hy¬ 
vin realistinen kuvaus ja 
tuntien jonkin verran tätä miestä, voin sa¬ 
noa, että niinkuin kirjassa kerrotaan, niin 
mies on elänyt. 

Joku on huomauttanut, että kirjassa on 
kirosanoja. Menkää itseenne ja kysykää pal¬ 
jonko voimasanoja ja muita pahoja sanoja 
olette elämänne aikana itse lausuneet eri ti¬ 
lanteissa. Pois tekopyhyys! Kuinka suosituk¬ 
si tulikaan Linnan Tuntematon sotilas, jossa 
kuvattiin rehellisesti kiroilevia suomalaisia 
miehiä. Minusta niitä sanoja ei pidä irrotella 
tekstistä, vaan nähdä, kuinka ne kuvaavat 
juuri senhetkistä tilannetta tai tuntoja. 

Hannele Pouta on tavoittanut sen oikean 
Hallikaisen, josta hän on kirjan tehnyt. Hä¬ 
nelle voi toivoa yhtä hyviä kohteita tulevissa 
kirjoissa kuvattaviksi ja Hallikaiselle samaa 
rehellisyyttä elämässä eteenpäin. Lukijoille 
nautinnollisia lukutuokioita. 


Hallikainen taikurina 
Raision vapaa-ajattelijoiden 
5-vuotisjuhlassa 1987 

IHEU:N 

KASVU- JA KEHITYSSIHTEERISTÖ TOIMII 


K asvu- ja kehityssihteeristö sijaitsee 
Amherstissa, New Yorkissa. Se käyt¬ 
tää Sekulaarin humanismin neuvos¬ 
ton ( Council for Secular Humanism, CSH) 
henkilökuntaa ja CSH myös maksaa henki¬ 
lökunnan palkat. Tämä on Kansainväliselle 
humanistiselle ja eettiselle unionille (IHEU) hy¬ 
vin edullista. 

Vuosina 1994-1996 Humanistiverkoston 
kehitysohjelma sai 245.000 mk Hollantilai¬ 
selta HIVOS- järjestöltä käytettäväksi huma- 
nistiryhmien ja projektien avustamiseen ke¬ 
hitysmaissa. Rahalla tuettiin yli kymmentä 
projektia Bangladeshissa, Kiinassa, Costa 
Ricassa, Egyptissä, Ghanassa, Intiassa, Indo¬ 
nesiassa, Meksikossa ja Perussa. 

Latinalainen Amerikka 

atinalaisessa Amerikassa tuettiin espan¬ 
jankielisen Razonamientos- lehden julkai¬ 
semista. Lehteä tekee Meksikossa Asociaciön 
Mexicana Etica Racionalista (AMER) -nimi¬ 
nen järjestö. Costa Ricassa oleva Asociaciön 
Ibero Americana Etico Humanista (ASIBEHU) 
puolestaan ylläpitää yhteys- ja keskustelu¬ 
ryhmien verkostoa Argentiinassa, Brasilias¬ 
sa, Chilessä, Kolumbiassa, Kuubassa, Ecua¬ 
dorissa, Perussa ja Venezuelassa. Lisäksi on 
tuettu humanistisen kirjallisuuden julkaise¬ 
mista Perussa. Joulukuusta 1995 lähtien 
ASIBEHU on julkaissut myös Internetissä 
verkkolehteään Boletin Etico Humanista. ASI- 
BEHUrn verkko-osoitteesta 
http://haven.ios.com/~wasm/asibehu saa 
tietoja humanismista ja siellä on linkkejä 
moniin humanistiryhmiin. 

Maailman humanistikongressiin Mexi¬ 
con kaupungissa 1996 osallistui lähes 300 
osanottajaan, joista puolet oli Meksikosta. 


Löhi-ltö 

ähi-Itään, Egyptiin, joka on suurin arabi¬ 
maa, on myös perustettu humanistiver- 
kosto, Averroes a.nd Enlightenment Network. 
Sitä koordinoivat professorit Mourad Wah- 
ba ja Mona Abousenna. Poliittiset ja uskon¬ 
nolliset rajoitteet ovat täällä voimakkaat. 
Jonkinlainen akateemisesti suuntautunut 
verkosta lienee elinkelpoisin, rahvaan paris¬ 
sa raivoaa islam. Verkosto on pitänyt ko¬ 
kouksen Kairossa joulukuussa 1995 ja seu¬ 
rantakokouksen Amherstissa toukokuussa 
1996. Egyptiläisiä, pakistanilaisia ja turkki¬ 
laisia humanisteja osallistui näihin kokouk¬ 
siin. Verkosto julkaisee Averroes Today -leh¬ 
teä. 

Afrikka 

aharan eteläpuolisille alueille on ollut 
vaikeuksia perustaa menestyviä huma- 
nistiryhmiä. IHEUiuun kuuluu neljä ryh¬ 
mää tältä alueelta. Lisäksi yhteyttä pidetään 
kahteen ryhmään Ugandassa. 

Itä-Aasia 

K ehitys- ja ihmisoikeusprojektien tukemi¬ 
nen Kiinassa on tällä hetkellä vaikeaa. 
Koska Kiinan kulttuuri on perinteisesti ei- 
teististä, humanismia kohtaan tunnetaan 
kuitenkin kiinnostusta. Humanismin natu¬ 
ralistinen maailmankuva ja demokraattinen, 
ihmisoikeuksiin suuntautunut sosiaalinen 
työ voi langeta otolliseen maaperään. Ehkä 
jonkinlainen glasnost- politiikka vielä tulee 
Kiinaankin. Se helpottaisi humanismin ase¬ 
maa. 

Indonesiassa on tuettu Humanist Founda¬ 
tion -nimistä järjestöä. Filippiinien skeptikko¬ 
jen ja vapaa-ajattelijoiden yhdistys perustettiin 

1996. Järjestö hakenee IHEU:n jäsenyyttä. 
Myös Koreassa koetetaan 

perustaa humanistiryhmä. Humanismin 
ja itäisten ei-teististen elämänasenteiden yh¬ 
teistyömahdollisuuksia tullaan kartoitta¬ 
maan humanistien ja buddhalaisten dialo¬ 
gissa, jonka CSH järjestää Havaijilla. 

Etelä-Aasia 

f 'telä-Aasian humanistiverkostoa on tuettu 
yhteistyön edistämiseksi Intiaa ympäröi¬ 
vien maiden kuten Bhutanin, Mauritiuksen, 
Pakistanin ja Sri Lankan kanssa. M.N. Roy 
Humun Development Campus Mumbaissa 
(Bombay), Intiassa, toimii verkoston pääma¬ 
jana. 

Tammikuussa 1997 syntyi Nepalin Huma¬ 
nistit Katmandussa. Etelä-Aasia on lupaava 
alue siinäkin mielestä, että Intiassa on ky¬ 
vykkäitä järjestöjä hoitamaan kehitystyötä. 
Näistä mainitaan Ateistikeskus Vijayawadas- 
sa ja Intian radikaalihumanistit. 

Apurahoja, opintomatkoja, 
tutkijavieraita 

purahoja on myönnetty mm. Venäjän 
Humanistiyhdistykselle Common Sense - 
lehden julkaisua varten. 

Amherstissa sijaitseva Kansainvälinen 
humanistinen tutkimuskeskus (Center for 
Inquiry - International) on kustantanut useita 
opinto- ja konferenssimatkoja tähän keskuk¬ 
seen. 1996 siellä järjestettiin kaksi kansain¬ 
välistä konferenssia. Edellä mainitun Aver- 
roes ja valistus -konferenssin lisäksi ensim¬ 
mäinen maailman skeptikkokongressi jär¬ 
jestettiin siellä kesäkuussa 1996. Siihen otti 
osaa yli 1200 skeptikkoja ja humanistia yli 
40 maasta. 

1997 aloitettiin vierailevien tutkijoiden 
kutsuminen tutkimuskeskukseen. Ibn War- 
raq vietti siellä kolme kuukautta keväällä 
1997. Warraq on kirjoittanut kuuluisan 
teoksen "Why I am Not a Muslim" (Miksi en 
ole muslimi). Kirja on muuten sama, jota 


kirjailija Taslima Nasrinin nähtiin lukevan 
hänen vieraillessaan Suomessa 1995. War- 
raq kehitteli keskuksessa projekteja ja kir¬ 
joitti kirjoja humanismin edistämiseksi ns. 
"muslimimaailmassa”. Tarkoituksena on 
myös ryhtyä julkaisemaan uutiskirjettä hu¬ 
manisteille, jotka ovat kotoisin muslimiym- 
päristöstä. Syyskuussa 1997 tulee vieraile¬ 
vaksi tutkijaksi Svetozar Stojanovic entises¬ 
tä Jugoslaviasta. Keskus maksaa palkkaa, 
ylläpidon ja matkakulut. 

Sihteeristön henkilökunta on tehnyt vie¬ 
railuja seuraaviin maihin: Costa Rica, Egyp¬ 
ti, Englanti, Ranska, Ghana, Kreikka, Intia, 
Irlanti, Meksiko, Nigeria, Puola, Venäjä, 
Skotlanti ja Espanja. 

Julkisuus 

ihteeristö levittää humanismia myös kir¬ 
joituksin ja puhein. Jatkuvasti artikkelei¬ 
ta ilmestyy Free Inquiry ja International Hu- 
manist News -lehdissä. Prometheus Books - 
kustantamo on lahjoittanut kirjoja kehitys¬ 
maiden humanistiryhmille ja julkaissut 
useita kirjoja pelkästään humanismin levi- 
tystyötä silmällä pitäen. Sihteeristöllä on 
oma paikkansa CSH:n verkko-osoitteessa: 
http:/ / www.SecularHumanism.org/ iheu/s 
ecretariat.html ja aineistoja kehitellään koko 
ajan. Sinne on lisätty myös IHEU:n oma 
osasto. 

* Kimmo Sundström 

SILPPUA 


koonnut 
Tauno Lehtonen 


PIKKU KALLE oli jotenkin joutunut uskon¬ 
totunnille. Se siitä tulee, kun vanhemmat 
eivät ole tarpeeksi tarkkaavaisia. No, kes¬ 
tihän Kalle sen vaikka ET olisi ollut ki¬ 
vempaa. 

Kun uskontoa opettava pappi oli selit¬ 
tänyt taivaan ilot ja helvetin kauhut kysäi¬ 
si hän sitten Kallelta kumpaan tämä tah¬ 
too -taivaaseen vai helvettiin. 

No ainaskin mä katon ensin kummassa 
on enempi pappeja, tuumaili pikkukalle. 

PERNIÖN TEIJOLLA olisi kirkko myytävä¬ 
nä. 1800- luvun ensimmäisellä puoliskolla 
rakennettua kirkkoa kauppaa. Meri Tei¬ 
jon konkurssipesä. Tiettävästi kirkko ra¬ 
kennettiin kiitokseksi siitä, että vedenpai¬ 
sumusta ei tullutkaan vaikka kartanonher¬ 
ra sitä pelkäsi. Ihan varma ei toki raken¬ 
nuttaja kiitosuhrinsa voimasta ollut koska¬ 
pa rakennutti kirkon kummulle, ja varoik¬ 
si vielä viljavaraston siihen viereen. Kuvit- 
teli kai olevansa kuivilla ja vielä jyviä vat¬ 
santäytteeksi. 

Nyt ollaan vaihtamassa "jumalanhuo- 
netta" maalliseen mammonaan. 

Tuskinpa kuitenkaan kannattaa laittaa 
tarjousta sisälle. Vaatimukset kirkon käy¬ 
tölle ovat edelleenkin jumalalliset ja var¬ 
maankin ev.lut. kirkkomme jollain piis- 
painpäätöksellä sen itselleen kaappaa. 
Hautausmaata tiettävästi himoitsee jo jo¬ 
kunen tarjoaja. 

RUKOUKSEN VOIMASTA kirjoittaa jo edel¬ 
lä mainittu Seurakunta Viesti: Rukous kun 
sisältää "-Terveeksi tekemisen lahjan ja 
lohduttamisen profetian. Ulkoisesti se nä¬ 
kyy kaatumisina..." 

Jaapa, rukousko siinä on ollut takana 
kun tästäkin ikkunasta välillä näkee 
useampiakin kaatuilijoita vaikka toisistaan 
kiinni pitävät. Se tolkuton örinä sitten lie¬ 


nee kielillä puhumista, vai vallanko olisi 
ylistyslaulua paranemisen ihmeestä. 

Pastori Juha Tiihonen tosin varoittelee 
siitä, että kaikki paraneminen ei ole aina 
oikeata. "Parantajia on monenlaisia. Eri¬ 
laisten "energialla" parantajien toiminnan 
Tiihonen selittää henkivalloilla ja valhe- 
hengillä." Sitä ei artikkelissa ilmene, kuka 
tai mikä on se taho joka sitten ratkaisee 
mikä on oikeaa paranemista. 

Ei toki rukouskaan kaikkeen auta. Har¬ 
mittavan takaiskun on Tiihonenkin koke¬ 
nut, hän oli pyytänyt rukouksessa tointa 
siirtolaispapiksi Muncheniin mutta "Se 
meni sivu suun, kun hakupaperit myöhäs¬ 
tyivät yhdellä päivällä." 

Taitaa posti kulkea heikosti taivaan ja 
Munchenin välillä. Olisiko sekin Venna¬ 
mon vika? 


ANNELI AUREJÄRVI LÄHETTI jutun jonka 
oli poiminut Kauppalehdestä 27.8. Juttu 
kertoo Pariisissa pidetyistä katolisen maa¬ 
ilman nuorisopäivistä, jotka tuottivat ar¬ 
violta 20 - 30 miljoonan markan tappion. 
Päiville osallistui itse "ikinuori" paavi. 
Paavin läsnäolo keräsi paikalle noin 1,2 
miljoonaa nuorta, mutta vain aniharva 
valtuuskunnista maksoi viikon oleskelus¬ 
taan vaaditun 800 markkaa. Kun vielä kal- 
lisiin seremonioihin osallistujista valtaosa 
"livahti" sisään väärennetyillä lipuilla tai 
vallan ilmaiseksi köyhyyttään valittaen, ei 
rahaa herunut odotetulla tavalla. Kaiken 
huipuksi suurmessun kolehti tuotti vain 
reilun markan osallistujaa kohti (nappeja 
ei laskettu). 

Ei siis mikään ihme, että katoliset nuo¬ 
ret keräävät hiki hiipassa kolehtia sillä sen 
kummemmin rikas Vatikaani/kuin Rans¬ 
kan katolinen kirkkokaan ei ota 
vastuuta miljoonatappioista. 

JUSSI YLATALO 
ON POISSA 

* 


T aiteilija Pentti Juhani Ylätalo kuoli 
2.10.1997 61 vuoden ikäisenä. Hän oli 
syntynyt 11.4.1936. Ylätalo avusti 
piirroksin Vapaa Ajattelijaa pitkän rupea¬ 
man. Hänen ensimmäinen piirroksensa 
julkaistiin numerossa 1/1967. Lehden 
avustajakunnassa ei tuolloin ollut piirtäjää 
ja Ylätalon mukaantulo rikasti lehden an¬ 
tia piirrosten suuntaan. Nopeasti laskien 
lehtemme julkaisi kaikkiaan noin 170 Jussi 
Ylätalon piirrosta. 

Ylätalon viimeinen kuva ilmestyi Va¬ 
paa Ajattelijan numerossa 7/1990. Siinä 
arvostelun kohteena oli lehden kustanta¬ 
jan hallituksen konsensus. 

Ylätalo oli taiteilijana taivaanrannan 
maalarin vastakohta. Hänen kuvissaan on 
nähtävissä kovaa ja raakaakin pilkkaa, 
ivaa ja arvostelua. Arvostelun kärki suun¬ 
tautui vallanpitäjiä vastaan. Näiksi taiteili¬ 
ja näki erikoisesti sotilaat, papit, poliisit, 
pankkiherrat, kruunupäät, mainosmiehet 
yms. Huijauksen ja alistamisen kohteita 


olivat köyhät pieneläjät, mustat, vanhuk¬ 
set, sotainvalidit, onnettomuuksien uhrit, 
työttömät, asunnottomat ja nälkäiset. 

Kirkko ja Jeesus asetetaan piirroksissa 
joskus vastakkain. Tällä kuvataan kirkon 
pohjatonta röyhkeyttä, ahneutta ja tekopy¬ 
hyyttä. Eräässä kuvassa seinään on kirjoi¬ 
tettu Jeesus tulee! Kirkonmies kirjoittaa 
alle oman kommentinsa Miksi? Kirkko on 
jo täällä! 

Kuolema, mustaan nuttuun pukeutu¬ 
nut viikatemies, esiintyy usein Ylätalon 
kuvissa. Kuolema on pääteemoja hänen 
kuvissaan, elämä on rosoista kuolemista. 

Vapaa-ajattelijain liiton surunvalitte¬ 
luadressiin kirjoitettiin taiteilijalle seuraa- 
vat muistosanat/'Maailman asiat tuli piir¬ 
rettyä valmiiksi. Seuraavaksi m aalataan 
taivaanranta." Jussi lisännee sinnekin no¬ 
kareen mustaa väriä. 

(Kimmo Sundström) 

YHDISTYSTOIMINTAA 


Tamperoon Vapaa-ajattelijat on saanut 
toimistoonsa työntekijän vuoden lopulle 
asti, niin että jäsenet ja muut kiinnostuneet 
voivat pistäytyä tutustumassa. Samalla voi 
tutkia kirjallisuutta ostaakseen tai lainatak¬ 
seen taikka poiketa muuten vain kuulumi¬ 
sia vaihtamassa. 

Toimistomme on osoitteessa Yliopistonk. 
60 A (7.krs.), puh. 2222 5803 ja avoinna 
maanantaista perjantaihin klo 10-16, lisäksi 
keskiviikkoisin klo 17-18. 

Johtokunnan kokoukset ovat toimistolla 
joka komas keskiviikko: 29.10., 19.11.. ja 
10.12. alaken klo 17.45, jolloin alaovi on 
vielä auki. Myös johtokuntaan kuulumat¬ 
tomien jäsenten läsnäolo sallittua, jopa 
toivottavaa, tervetuloa. Ja tervetuloa myös 
valmistavaan vuosikokoukseen Sorin 
Nuorisotalolle Sorink. 16 sunnuntaina 
23.11. klo 14. 

Turussa keskustellaan 

urun vapaa-ajattelijoiden keskustelu¬ 
kerho jatkuu kuukauden ensimmäisenä 
arkikeskiviikkona eli 5.11., 3.12., 7.1. jne. 
klo 18.30 Juseliuksen talo, Uudenmaank 1 
A l.krs, Pirkon sali. Aiheet liikkuvat maan 
ja taivaan välillä. Kaikki kiinnostuneet 
ovat tervetulleita. 

Syysvuosikokous su 9.11. klo 13 samassa 
paikassa. 


ASIANAJOTOIMISTO 

RAIMO TOIVONEN 

Koskentie 11,42100 Jämsä 
Puh. 014-718992 


Lahden Vapaa-ajattelijat 
toimivat 

hdistyksen toimistopäivystys on yhdis¬ 
tyksen toimitilassa Saimaankatu 5 B 34 
tiistaisin klo 16-18 seuraavina iltoina (liha¬ 
voituina päivinä myös keskustelukerho al¬ 
kaen kello 17.30): 4.11., 18.11., 2.12., 16.12., 
13.1.1998, 3.2., 17.2., 3.3., ja 17.3. 

Adresseja, kirjallisuutta ja yhdistyksen 
arkastelukerhon tuotteita voi ostaa toimis¬ 
tosta. 

Syyskokous on torstaina 20.11.1997 alka¬ 
en kello 18 alkaen Tammisolissa , Saimaankatu 
12 . 

Suurhallin joulumyyjäiset ovat lauantai¬ 
na ja sunnuntaina 20.-21.12.1997 kello 9-18. 

Yhdistys jakoi keväällä 1997 seitsemän 
ET-stipendiä. Kesäretken yhdistys teki lai¬ 
valla Vääksyyn. Vesimylly museossa tavat¬ 
tiin myös myllytonttu. Yhdistyksen arkas- 
telukerho kokoontuu viikottain. 

Lisätietoja toiminnasta saa toimihenki¬ 
löiltä. Puhelinnumerot ovat: Pj Reijo Taipa¬ 
le 7827472, vpj Aune Tusula 7346715, sih¬ 
teeri Esko Kärkkäinen 7305842, talouden¬ 
hoitaja Sirkku Sievänen 7829229 ja jäsen- 
asiainhoitaja Irma Jaakonsaari 7832116. 
( Kimmo Sundström ) 


TAMPERELAISET! 

"TAIKAUSKON UHKA" 

T ervetuloa kuuntelemaan ja keskustele¬ 
maan Vanhalle kirjastotalolle Keskusto¬ 
ri 4 uskonnottomien oikeuksista Cafe 
RED SEA:n tiloihin 27.1. (to) alkaen klo 19. 
Alustajana on Vapaa Ajattelija-lehden pää¬ 
toimittaja, asianaja Raimo Toivonen, joka 
on julkaissut kirjan Uskonnottomien oi¬ 
keusopas. Voit ostaa kirjan. Vapaa pääsy. 
Järj. Tampereen vapaa-ajattelijat ry. 






VAPAA-AJATTELIJAIN LIITO 
60-vuotisseminaari 

Vapaa-ajattelun menneisyys, 
nykyisyys ja tulevaisuus 
esitelmiä ja keskustelua 
Paneelikeskustelu 
Väinö Voipio - tunnustuspalkinto 
Vapaa-ajattelijat, ateistit, 
agnostikot, uskovaisetkin 
Kari Cantell, Juha kukkonen, 

Arto Tiukkanen ja Juha koskinen 
Sunnuntaina 23.11. klo 11.00-16.00 
Balderin sali 

Aleksanterinkatu 12,00170 Helsinki 
Vapaa pääsy, tervetuloa! 


XVI HUMANISMIN PÄIVÄT25-26.10.1997 
MAAILMAN ETIIKKA 
ARBIS, DAGMARINK.3,00100 HELSINKI 
VAPAA PÄÄSY! 

LAUANTAI 25.10 

12.15 Avaus, Gun Väyrynen 

12.30- 13.15 Kv. humanistlliike globaalin etiikan 
asialla, pääsiht. Babu Gogineni, IHEU 

13.15-13.45 Ihmisoikeudet nyt, 

Amnestyn Suomen osaston 
toiminnanjohtaja Frank Johansson 

13.45- 14.15 Globaali etiikka 

ministeri Pekka Haavisto 

14.30- 15.00 Kahvia ja piirakoita 

15.00-15.30 Kulttuurinen monimuotoisuus ja 
globaali etiikka, prof. Carl-Johan Kleberg, Tukholma 

15.45- 16.30 Maailman taloudellisen 
hyvinvoinnin perusta, 

tulevaisuudentutkija Mika Mannermaa 

SUNNUNTAI 26.10 

9.00-10.30 Suomen Humanistiliiton liittokokous 

10.30- 11.30 Kirkon ja valtion ero, 

Ruotsin malli, Carl-Johan Kleberg 

11.30- 12.30 Kahvitauko 

12.30- 13.30 Kestävän rauhan mahdollisuus 
Balkanilla, YK:n ihmisoikeusraportolja Elisabeth Rehn 

13.30- 14.00 Valistuksen etiikka, 

filosofian opettaja Juha Savolainen 

14.00-14.30 Sananvapaus ja valta, 

journalisti Simopekka Nortamo 


■ ■ ■■ ■■ ■■ 

PAATOKSIA 

Liittohallitus 

- Vapaa Ajattelijan päätoimittajaksi asianajaja 
Raimo Toivonen Jämsästä 

- tehtävä kartoitus riippumattomista hautaus¬ 
maista 

- hankitaan uusia kantolippuja yhdistysten ti¬ 
lattavaksi 

- tehty kantelu oikeusasiamiehelle, koska ope¬ 
tusministeriö ei ole vastannut selvityspyyntöön 
hautausmaiden hinnoittelusta 

UUTISSÄHKEET 

- Seurakunnat aikovat palkata kanttoreita kou¬ 
lujen musiikinopettajiksi. 

- Kirkko on jättänyt vapaa-ajattelijat pois jul¬ 
kaisemastaan Vakaumuksen kunnioittaminen 
-oppaasta sairaaloille, vaikka se ensin pyysi lii¬ 
ton vastauksia oppaan kysymyksiin. 

—Kirkko on viimeinkin valmis luopumaan kirk¬ 
koon kuulumattomien vainajien kuolinpesien 
kirkollisverosta. 

- SDP:n eduskuntaryhmä kirjasi 12.8. tavoit¬ 
teeksi kirkon yhteisöveron vähentämisen paril¬ 
la prosenttiyksiköllä tai muutamalla sadalla 
miljoonalla. 

- Ensi vuoden budjetissa kirkon osakeyhtiöve- 
ro-osuus laski kuitenkin vain 0,36 prosenttiyk¬ 
sikköä 3 prosenttiin eli verotulojen jyrkkä kas¬ 
vu loivenee vain 70 miljoonalla. 

- Kirkon kokonaistulot ylittävät 5 mrd.mk, 
näistä vain 120 milj. on vapaaehtoisia keräystu- 
loja. 

- Ruotsissa kirkollisvaalit eivät kiinnostaneet 
kansaa, äänestysvilkkaus laski vain 10 prosent¬ 
tiin. 

- Ruotsin kirkko ei halua kommentoida, pitäisi¬ 
kö kuninkaan edelleenkin olla kirkon pakkojä- 
sen. 


Ihmisen arvoitus 

petusneuvos Lauri Teivaisen kirjoit¬ 
tama ja Timo Vasaman tarkistama ja 
suosittama 216-s. kirja "Ihmisen arvoitus" 
(ISBN 952-90-8968-6) on ilmestynyt, hinta 
110 mk. Saatavilla liiton toimistosta ja kir¬ 
jakaupoista. Kysy myös kirjastosta. 

